
Az Unitárius Irodalmi Társaság hivatása.! 


Jól tudjuk, hogy hazarészünkben — Erdélyben — több iro- 
. dalmi társaság tevékenykedik; s azt is, hogy ezek közül több ke- 
reste fel e télen is kisebbségi közönségünket: s ha mégis az , Uni- 
tárius Irodalmi Társaság" is folytatja munkáját, ennek célja nem a 
. verseny és semmiesetre nem a versengés ; hanem alapszabályszerű 
hivatottságunkat és kötelezettségünket teljesítjük, midőn az unitá- 
rius szellemű irók tömörülése és ezeknek tevékenysége útján a köz- 
mivelődés előmozdítására törekszünk. 

Előttünk lebeg a nagy Széchenyink megállapitása, hogy: az 
emberi tehetség csak egy kis lámpa, mely fényével csak korlátolt 
területet képes bevilágitani. Ez örök igazság természetes következ- 
ménye az, hogyha az ugyanazon célra törekvő és meglehetősen 
hasonló utirányon haladó irodalmi társaságok több lámpással vilá- 
gitottak és világitnak is, mégis akkora a bevilágitandó terület, hogy 
ugy találjuk és ugy érezzük, hogy még mindig maradott tér, mely- 
nek bevilágitása a mi feladatunk. E tér unitárius elődeink tevékeny- 

ségének tárgyilagos mérlegelése és értékelése. 
. De ha nem maradott volna is bevilágitatlan tér, ha ugyan- 
azt többször és többen világitanók is be, még akkor sem végezünk 
hiábavaló munkát, mert ha ketten teszik is ugyanazt, az már nem 
ugyanazon módon van végrehajtva. Ugy állapította meg a modern 
tudomány is, hogy a világosság a legtömegesebben és legalapo- 
sabban irtja az embereknek és emberi intézményeknek élősdieit, 
ellénségeit ; vagyis a világosság, a napfény éltet és életet fakaszt. 

Az irások irása: a biblia azt hirdeti, hogy a betü öl. E meg- 
állapitás alapján előtérbe nyomul az a kérdés, hogy az irodalmi 
társaságok, melyek mégis csak a betüre támaszkodnak akkor is, 
mikor élőszóval adnak elő, nem ellenségei-é, nem pusztitói-é, nem 


: Elnöki megnyitó Kolozsvárt 1931. febr. 26-án tartott felolvasó ülésen. 

Az Ünitárius Irodalmi Társaság hivatása. 


megölői-é az emberiségnek? Különösen, ha : a mindennapi 
életben látjuk, hogy az emberiségnek épen a legkevésbé mivelt. 
része nem törődik a nagy világ sok ezernyi hirével, sorsával, gond- 
jával, nem törekszik azoknak felhasználásával és megemésztésével 
a saját haja szinét megfehériteni s arca gondterhes barázdáit soka- 
sitani és mélyiteni, hanem — például legyen felhozva —  megelé- 
gedik az őrizetére bizott nyáj gondozásával s miként a költő írja : 
,hantra dülve, fütyörészve legelteti nyáját" s nem gondol arra, 
kinek hős pora nyugszik a hant alatt és ha látjuk, hogy az ily 
furulyázó vagy fütyörésző nem törődik a világhírű .Miss Románia 
vagy Miss Európa szépségkirálynőkkel, hanem a maga szűk köré- 
ből kiválasztja a maga szépségkirálynőjét s jórészt gondtalanul, de 
mindenesetre tudományos töprengések nélkül éli az isteni gond- 
viselés által neki juttatott 100 esztendőket; s ha ezekkel ellentét- 
ben azt látjuk, — s azt kell megállapítanunk, — hogy a tudo- 
mány és műveltség terjesztőinek osztályrésze a szakadatlan kuta- 
tás, állandó töprengés, futkosás, nélkülözés és korai elmulás s élet- 
koruk átlaga legtöbbször, csak a meg nem alapozott tudományos 
és népnevelő társaságok élettartamánál hosszabb: akkor feleletet 
követel a kérdés, hogy érdemes-é sőt szabad-é a közmivelődés 
területeit szélesbiteni, a betű uralmát terjeszteni? Nem istenesebb 
cselekmény-e a szél elől a szél alá menekülni, a vihar elől a fal, . 
a fa vagy ház védelmét igénybe venni s a vészek idejét Ripp van 
Winkle módjára átaludni, vagyis az emberi miveltség gyermekko- 
rát hosszabbitani meg ? Elismerem, hogy egyéni kényelem szem- 
pontjából e kérdésekre csak igenlő felelet adható s ez emberileg 
indokolható is, de nem indokolható fajilag s nem indokolható az 
erdélyiesség szempontjából. Erdély mai nemzedékének az összes 
korszakok nehézségei közül a legnehezebb osztályrész jutott. Kis- 
sebbségi osztályrészünk: az uralkodás és alkalmazkodás egyen- 
sulyának a megteremtése s annak a mindennapi életbe átültetése. 
Ez osztályrész emberfeletti munkát igényel. Ennek végrehajtására 
nem alkalmas sem a kimagasló tudós, sem az elmaradott tudat- 
lan. A tudós legtöbbször egyoldalú s a mindennapi élet követel- 
ményei iránt tájékozatlan és érzéketlen, viszont az elmaradott: 
nyers anyag, kiforratlan tömeg. 

gy nekünk, a nemzet napszámosait kebelünkbe tömöritő iro- 
dalmi társaságoknak hivatásunk : a tudomány kincseit a minden- 
napi élet követelményeivel, tapasztalataival összhangzóvá formálni, 

És 8 az elmaradott tömeg általános miveltségét annyira fejleszteni, 
hogy a kor követelményeit, a helyzetet felfogja, megértse, magáévá 

. tegye s ennek következtében saját erejét is hazánk, fajunk és jövőnk 

. érdekében értékesitse. 

4 És társaságokba tömörülünk azért, hogy a mai nemzedékre 
váró e nehéz küzdelmek sulya alatt az egyes vállak össze ne rop- 

" panjanak, hanem egyesült erőtömörítéssel kisértsük meg a nemze- 
dékünk osztályrészébe jutott feladatok végrehajtását s azért keres- 
sük fel a történelmi helyeket és a megértő közönséget, hogy a 
mult dicsőségéből erőt, a közönség támogatásából kitartást merit- 
sünk a zajtalan munkához. 

Irodalmi társaságunk címében az unitárius jelző nem szét: 
választó tartalmat vagy törekvést jelent, hanem jelenti az egymást 
egészben ismerő testvéreknek tömörülését azon célból, hogy a köz- 
mivelődésnek azt az oldalát is megismerjük és ismertessük, me- 
lyen a mi nemes elődeink áldásos tevékenysége domborodik ki, 
melyen ők az általános szempontokból is jelentős eredményeket 
biztosítottak úgy fajunknak, mint az általános közmivelődésnek ; 
s hogy azt az eddig eléggé meg nem világitott útat, amelyen ők 
ártak s melyet számunkra kijelöltek, részünkre hátrahagytak, úgy 
hittestvéreink, "mint a nagy világ előtt is, kis lámpánk fényével be- 
világítani törekedjünk. 

A betű csak azt öli meg, ki azt nem érti meg, csak annak 
kezében ölő eszköz, ki nem tud aval bánni. A kis gyermek kezé- 
ből is csak azért veszik ki a kést, hogy azzal magát vagy mást 
meg ne sértsen. Azonban, valamint a kés nélkülözhetlen annak 
.kezében, ki házat épiteni, útat vágni, gyomot írtani akar; úgy a 
a betű is áldás azoknak, kik belőle a célt, mely felé törekednek, 
az irányt, melyen a célt megközelithetik, kiolvashatják. Ezek ré- 
szére a betű lélek, mely megelevenit s további munkára buzdít, 
lankadatlan küzdelemre ösztönöz s öntudatos, testvéries együtt- 
munkálásra összekovácsol. 

Ez érzelmek és gondolatok hatása alatt nyitom meg felolvasó 

. ülésünket s szeretettel üdvözlöm megjelent nagyrabecsült közön- 
ségünket. Dr. Ferenczy Géza, 

Unitárizmus és rácionálizmus. 


Az unitáriusok ellen a történelem folyamán sokszor hangzott 
el s nyiltan vagy burkoltan hangzik ma is az a vád, hogy vallási 
kérdésekben igen nagy súlyt helyeznek a józan ész birálatára. 
Különösen, hogy a biblia magyarázásánál a józan észt tekintik 
szabályozó tekintélynek s ezáltal az emberi értelmet fölébe helyezik 
a kijelentésnek s a földi okoskodást többre becsülik, mint az Isten 
bölcsességét. Ezért az unitárizmus nem egyéb, mint merő rácio- 
nálizmus. 

Ezekkel a vádakkal szemben nyiltan elismerjük, hogy mi az 
embert csakugyan nem tartjuk teljesen megromlott s minden jóra 
képtelen lénynek, aki vallási téren egyebet nem tehet, mint hogy 
meghajoljon a külső tekintélyek előtt s mint csalhatatlan igazságo- 
kat, gondolkozás nélkül fogadja el mindazt, amit a hagyomány 
jónak és helyesnek ítélt. Mi hiszünk az ember isteni küldetésében 
és nagy rendeltetésében s hisszük, hogy lelki tehetségeinket Isten. 
éppen azért adta, hogy azokat ne ássuk el, mint a hűtlen szolga, 
hanem hogy gyümölcsöztessük és szaporitsuk. Hiszen az írások 
szerint ,az ember mindeneket vizsgál, még az Istenség titkainak 
a mélységeit is". ; 

Ami különösen értelmi tehetségünknek a biblia magyarázásá- 
ban való érvényesítését illeti, e tekintetben az új kor szelleme tel- 
jesen igazolta a mi régi felfogásunkat és eljárásunkat. A szószerinti 
ihletés tana mind szűkebb térre szorul s a napról-napra előre 
haladó biblia-kritika — ami szintén értelmi művelet — kézzelfog- 
hatólag igazolta, hogy a biblia emberi nyelven emberek számára 
irott könyv s jelentését éppen úgy kell megállapitani, mint minden 
más könyvnek a tartalmát. Sőt a biblia olvasásánál még fokozottabb 
mértékben kell igénybe vennünk értelmi tehetségünket. Nincsen 
könyv, amelyhez lelkünknek szentebb érdekei fűződnének, mint a 
biblia. Semmi sem tehet lelkünkben nagyobb kárt, mint az, ha a 
biblia szavait hibásan értelmezzük. Ezért fokozott gonddal kell 

. figyelnünk nemcsak az írók szándékára és céljára, hanem azokra 
a külső körülményekre is, amelyek között az egyes könyvek létre- 
jöttek. Nehogy azt, ami helyi és idői jellegű, általános és örök 
érvényű igázságnak tekintsük. Ezt pedig mélyreható elmélkedés, 
összehasonlítás és következtetés által érhetjük el, ami szintén ér- 

. telmi munkát igényel. Mi a bibliát hitünk és cselekedeteink legfőbb 
zsinormértékének tartjuk; de értelmünk és lelkiismeretünk segitsé- 
gével arra törekszünk, hogy benne Isten igéjét megkülönböztessük 
az emberi hozzáadásoktól, az igazi kijelentést a helyi és idői járu- 
lékoktól, mert Isten nemcsak régen szólott az emberhez. Szól ma 
is ; kijelentése folytonos. 

Ugyanezt az eljárást gyakoroljuk a zsinati határozatokkal s 
az ezek alapján készült hitvallásokkal. Emberi művek ezek is, 
amelyek a legtisztább indulatból s a legteljesebb jószándékkal ke- 
letkezhettek, de azért reánk nézve csalhatatlan tekintélyük nincs s 
velük szemben is fenntartjuk a józan kritika jogát. Mi azért örök 
időre megállapított dogmát nem ismerünk. Isten minket nem üres 
gépeknek, hanem szabad és öntudatos lényeknek teremtett. A gon- . 
dolatnak ezt a szabadságát semmi külső tekintély kedvéért felál- 
dozni nem tudnók ; mert ezáltal le kellene mondanunk a fejlődés 
és haladás lehetőségéről, le kellene mondanunk arról, hogy vallási 
téren a tudomány és kultúra újabb vivmányaival lépést tarthassunk 
s ezáltal lelkünk összhangját biztosíthassuk. De ezt követeli emberi 
méltóságunk is, amely nem tűri a vak alázatosságot és a szolgai 
engedelmességet. Az apostol is azt mondja : , Inádkozom a lélekkel, 
. de imádkozom az értelemmel is ; énekelek a lélekkel, de énekelek 
az értelemmel is. A gyülekezetben inkább akarok öt szót szólani 
értelemmel, hogy egyebeket is tanitsak, hogynem mint tizezer szót 

. nyelveken." (I. Kor. XIV. 15., 19.) 

De hát végeredményben ugyanezt teszik többi keresztény 
testvéreink is. A különbség csak az, hogy amig mi nyiltan és 
őszintén bevalljuk, addig az u. n. orthodoxok tiltakoznak ellene, 

. sőt egyenesen vádat kovácsolnak belőle. Hiszen nem is lehet ez 
másképpen. Akinek Isten ép szemet adott, vajjon nem használja-e 

. azt? Vagy el lehet-e képzelni, hogy némely esetben igénybe vegye 
ezt a becses isteni adományt, máskor meg szándékosan ne hasz- 
nálja azt? Ha Isten okos értelmet adott nekünk, azt azért adta: 
hogy éljünk vele s életünket, cselekedeteinket annak az útmutatása 
szerint irányitsuk. Azért még azok, akik különben vallási téren ve- 


Unitárizmus és rácionálizmus. c 
szélyesnek tartják az ész jogainak érvényesítését, akik a vallást 
féltik a kételkedéssel járó bizonytalanságtól: még azok sem térhet- 
nek ki a gondolkozás, mérlegelés, ítélet, összehasonlítás értelmi 
művelete elől. Luther az emberi értelmet, Isten igéjével szemben, 
a Sátán munkájának minősitette, mégis magára és másokra nézve 
ezt tekintette bírónak a biblia magyarázásában és a hit kérdéseinek 
megitélésében. Ezért válogatta meg a bibliai könyveket tartalmuk 
szerint. Ezért nevezte a Jakab apostol levelét , szalma levél"-nek ; 
mert az ,sem a tiszta tannak, sem az apostoli modornak" nem 
felel meg. Ezért nyilatkozott így a Jelenések könyvéről: ,E köny- 
vet sem apostolinak, sem prófétainak nem tartom s nem tesz rám 
olyan benyomást, mintha a szentlélek által iratott volna." És ezért 
mondotta, hogy , minden embernek csak akkor kell hinnie Isten 
igéjében, ha belsőleg érzi, hogy valóban igazság az". , Mivel pedig 
az emberek különbözőképpen éreznek, ezért a hit is különböző. 
Még csak két virág sem tökéletesen egyenlő egymással; úgy nem 
létezhetik két ember sem, kinek teljesen ugyanazon hite tenné; 
azért fődolog, hogy mindenki saját hitének tisztaságáról és valódi- 
ságáról teljes tudattal bírjon." Igy beszélt Luther. De hát beszél- 
hetett-e másképpen az, aki a wormsi birodalmi gyűlésen így nyi- 
latkozott: , Nem tanácsos az embernek lelkiismerete ellen cselekedni." 

Ugyanezt tapasztaljuk általában a keresztényeknél. Ahol a 
hitet formákba öntik, ahol hitvallást készitnek, ahol az ember a 
Saját hitét akár tanitás, akár vitatkozás alakjában terjeszteniakarja, 
ahol megtámadott hitvallását védelmébe veszi : ott mindenütt értelmi 
munkát végeznek. Azt mondja Channing, hogy , mindenki örömest 
ragaszkodik a józan okossághoz, midőn felekezete javára hasznos 
szolgálatot tehet s csak akkor panaszkodik ellene, midőn annak 
fegyverei őt sebzik". i 

Igaz, hogy amint mindenféle isteni adománnyal : úgy az érte- 
lemmel is visszaélhet vallási téren az ember. Az értelem sokszor 
tulságos számitó, önző, felfuvalkodott s az ilyen elvakult értelem 
nagy rombolást okozhat a vallás világában, mint a jégeső az arany- 
kalászokkal megrakott búza-mezőkben. A számitó értelem elfojthatja 
azt a lelkesedést, amely nélkül a vallás csak olyan, mint a festett 
kép, amelyben nincsen lélek és élet. Az önző értelem megtagadja 
a legszentebb igazságot is, ha az az ő egyéni érdekeit nem  szol- 
gálja. A fölfuvalkodott értelem pedig most a kételkedés (szkepti- 
cizmus) majd pedig az áteizmus örvényébe merül. De hát vajjon 

megvetjük-e az aranyat azért, mert azt sokan meghamisítják? És 
megsemmisitünk-e minden tüzet, azért, mert az némelykor rossz 
ember kezébe kerülve, korlátját vesziti s hamuvá égeti a munka 
és szorgalom gyümölcseit? Az ilyen visszaélések még nagyobb 
vigyázásra és óvatosságra intenek. Éppen így az értelemmel való 

. visszaélések is arra inditanak, hogy azt fejlesszük, műveljük s vele 
minél tisztább és igazabb itéletekre törekedjünk. 

Elenyésző csekélység az a kár, ami az értelem túlkapásaiból 
származik, ahoz az áldáshoz mérten, amit a tiszta értelem terjeszt 
a vallás világában, Ahová a nap nem bocsáthatja be életadó su- 
garait, ott szintelenek lesznek a virágok, lábra kapnak az élősdiek 
s lassankint a pusztulás terjeszti szét fekete szárnyait. Így a val- 
lás mezején is ott, ahova a tiszta értelem be nem világithat, el- 
halványulnak a hit virágai s mellettük lábrakapnak az elfogultság 
és babona különböző : fajai, amelyek kérlelhetetlen ellenségei az 

. igazi vallásosságnak. A kereszténység történelme azt bizonyitja, 
hogy azok voltak a legsötétebb századok, amelyekben a tiszta érte- 
lem a vallás világából ki volt tiltva s a legtöbb tévedés és ferde. 
hitvallás éppen ott készült, ahol a gondolat bilincseket hordozott. 
Az ilyen korokban kap lábra a hiszékenység, amelyben a bárány- 
bőrbe öltözött hamis próféták tévtanai a legkedvezőbb fogadtatásra 

. találnak. Itt burjánzik fel az okultizmus különböző neme, amely- 
nek sötétjében buján teremnek a képzelet szörnyszülöttei. Éppen 
ezért nem győzzük eléggé hangoztatni a tiszta értelem jogait a val- 
lás világában s bűnt követ el a kereszténység ellen az, aki ezeket 
a jogokat megsemmisiteni akarja. 

Azonban a tiszta értelemnek ilyen mértékű érvényesítése még 
nem teológiai rácionálizmus, habár megengedjük, hogy a szó jelen- 
téséből erre is lehet következtetni. Ráció — ész, értelem. Aki mégis 
az értelem használatáért az unitáriusok ellen a rácionálizmus vád- 
ját hangoztatja, az nincsen tisztában sem az unitárizmus sem a 
rácionálizmus természetével és lényegével. Rácionálizmus van a 
filozófiában, az irodalomban, a művészetben sőt újabban olvasunk 
a fűtés, a táplálkozás, a szerelem, a nevelés stb. rácionálizálásáról. 
Azonban minket ezek most nem érdekelnek. Mi csupán a teológiai 
rácionálizmussal kivánunk foglalkozni. 

Mit jelent a rácionálizmus a teológiában? Figyelmen kivül 
hagyva a középkori rácionálizmust, mely a skolászticizmusban jutott 
kifejezésre, Brassai így határozza meg: , tationalis theologia" annyi, 

mint , az istenség fogalmát az ész világánál puhatoló és fejtegető 
tanulmány".! Ennél még többet mond a következő meghatározás : 
, Rácionálizmus a teológiában az a gondolkozásmód, mely az em- 

beri értelmet a vallásnak épen úgy szervéül és zsinórmértékéül 
tekinti, mint az erkölcsi cselekedeteket ugyanannak voltaképen való 
tartalmául"." Háromféle alakban szokott jelentkezni, u. m.: vulgáris 
rácionálizmus, mely az orthodox hitelveket igyekszik rácionálizálni, 
s spekulativ rácionálizmus, mely emberi okoskodás útján keresi a 
hitigazságokat és a kritikai rácionálizmus, amely a multra és a 
jövőre való tekintet nélkül tisztán a kritika eszközeivel operál. 
Mindenik forma hatott a keresztény s különösen a protestáns teo- 
lógiára, de leghatározottabban az utolsó nyomta reá bélyegét. Ennél- 
fogva a modern rácionálizmusnak a teológiában az az ismertető 
jegye van, hogy a hit- és isteni kijelentés elvetésével a vallást tisz- 


s he álása 


Ez röviden a rácionálizmus a teológiában. Hogy ezt nem lehet 
azonositani az unitárizmussal, az első tekintetre is világos. Csupán 
négy lényegbe vágó különbségre mutatok rá ezuttal. Egyik az, hogy 
mig a teológiai rácionálizmus teljesen elveti a kijelentést, addig az 
unitárizmus a kijelentés alapján áll s a tiszta ész segitségével csak 


! Dr. Brassai Sámuel: , Nézetek a vallás eszméjéről". Kiadja a Dávid 
Ferenc Egylet. Kolozsvár, 1898. 18 I. 

j megtisztitni igyekszik az emberi tévedésektől. A másik az, hogy 


mig a teológiai rácionálizmus a történelmi alapokat mellőzi, addig 
az unitárizmus kiváló súlyt helyez a történelmi megalapozásra. A 


. harmadik az, hogy mig a teológiai rácionálizmus az. erkölcsiségre 


épiti a vallás egész épületét, addig az unitárizmus hit nélkül a val- 
lást elgondolni nem tudja. A negyedik az, hogy mig a teológiai 
rácionálizmus az ember tehetségei közül csupán az értelmet emeli 
ki s minden igazságot abból akar levonni, addig az unitárizmus 
az ember összes tehetségein épül fel. 

Habár ezek szerint mindenben nem is vállalhatunk közössé- 
get a teológiai rácionálizmussal, mégis egyes tulzásaitól eltekintve, 
készséggel ismerjük el, hogy mint egyik történelmi tényező, igen 
nagy szolgálatot tett a kereszténységnek s különösen az unitáriz- 
musnak. Sikerrel vette fel a harcot a megcsontosodott orthodoxiával 
s az értelem segitségével bevilágított a hagyományok sötétségébe, 
Kimutatta a százados dogmák tarthatatlanságát. A nyomában meg- 
indult kritikai szellem új világitásba helyezte a protestáns egyhá- 
zak hitrendszerét. A kerészténység természetfölötti származása helyett 
rámutatott azokra a természetes okokra, amelyek létrehozták. Eltö- 


. rölte a csodákban való hitet s kimutatta, hogy a kereszténység 


sokkal biztosabb alapokon áll, minthogy azt csodákkal kellene tá- 
mogatni. Világító fényénél más alakot öltött Jézus, mint aminőnek 
az egyházi hagyományok őrizték. Lehullottak róla azok a legendák, 
mithoszok, amelyekbe a századok kegyelete öltöztette s amelyek 
által eredeti alakja hozzáférhetetlenné lett. A kritika boncoló kése 


. alá vette a bibliát. Kimutatta a szószerinti ihletés tarthatatlanságát. 


Rávilágitott azokra az okokra és célokra, amelyek az irókat vezet- 
ték. Igy a bibliát közelebb hozta a mai ember lelki világához. Az 
általa megtört úton fejlődött ki az u. n. modern teológia, amely a 
vallás és tudomány között összhangot keresett és talált. Végül az 
emberi gondolatot felszabaditotta a dogmák és hagyományok súlyos 
bilincsei alól s vallási téren is kivivta az egyéni szabadságot. Egy- 
szóval a rácionálizmus a maga korában úgy világitott, mint a tűz- 
oszlop a pusztában vándorló nép előtt. Ha nem is vezethetett be 
egészen az igéret földjére, de legalább az útat, mely oda viszen, 
megmutatta. 

Ezzel a történelemben hivatását betöltötte." Ujabb csillagok 
tüntek fel, amelyek fényét elhomályositották s amelyek jobban be- 
világitanak a lélek belsejébe. Igy a vallás problémáját közelebbről 

meghatározzák. Ezért mondja Brassai, hogy a , rationalis theologia" 
immár a multé, ,a többi metaphysikai lommal együtt szegreakasz- 
tották, mint a babyloni fogságban nyomorgó zsidók a hárfáikat a 
Jahve dicsőitésére nem hangoztathatván, a babyloni vizek partján termő 
fűzfákra". 

A rácionális teológiának ezen letünését elsősorban az a vele- 
született gyöngesége okozta, hogy az emberi értelemnek tulságos 
nagy erőt tulajdonított. Nagyobbat, mint amennyit megvalósitani 
tud. Elvetette az isteni kijelentést s teljesen az emberi értelemre 
akarta épiteni a vallást. Ugy cselekedett, mint az a gyermek, aki 
kanállal akarta kimerni a tenger vizét. Ki akarta oltani a napot, 
hogy helyette földi gyertyákat gyujtson, amelyek pedig millió szám- 
ban sem helyettesíthetik azt. Az emberi értelem olyan, mint a szem, 
amelynek, hogy láthasson, a nap világosságára van szüksége. Sö- 
tétben a legépebb szem is eltéved. Az isteni kijelentés világossága 
a legmegbizhatóbb vezérünk a keresztény vallás világában. Jézus 
maga is azt mondta: ,Nem azért jöttem, hogy a törvényt eltöröl- 
jem, hanem, hogy azt betöltsem". Az emberi értelem egymagára 
nem elégséges a vallás mélységeinek felfogásaira. Aki az isteni hang 
előtt bedugja füleit, az biztosan eltéved a nagy bizonytalanságban. 
Az értelem csak egy sugár amellett a fénytenger mellett, amely az 
isteni kijelentésből sugárzik reánk. , Amit szem nem látott, fül nem 
hallott, azt jelentette ki Isten a maga lelke által" — mondja a 
szentirás. 

Egy másik veleszületett hibája a rácionálizmusnak az, hogy 
az emberi tehetségek közül csupán a lélek értelmi erejére kivánt 
épiteni s nem számolt azokkal a titkos sugallatokkal, amelyek na- 
ponkint szinte észrevétlenül a lelket betöltik, mint a belső tapasz- 
talatok és meglátások, vallási élmények, intuiciók, prófétai, művészi, . 
költői ihletések és az érzelmek különböző nemei. Már pedig egy- 
magában az értelemmel nem lehet a lélek titkos mélységeibe be- 
világítani. Még a külső jelenségekről is öt érzékünkkel szerzünk 
tudomást. Közülök egy csak nagyon ritka esetben elégséges arra, 
hogy valamely dologról biztos és helyes ismeretet szerezzünk. Ha 
egy szép melódiát hallunk, keressük a forrást, ahonnan a hangok . 
kiindulnak. Ha egy nagy emberről olvasunk, vágyat érzünk, hogy . 
személyesen is láthassuk. A rádión tökéletesen halljuk a hangot, 
de ime, a tudomány nem elégedett meg ezzel, hanem kitalálta a 
távolba látást is, hogy hang és látás kölcsönösen egészítsék ki 

. egyik a mást. A fiimen szemeink előtt peregnek le a legszebb képek s 


mégis a technika kitalálta a beszélő filmet, hogy látásunk a hallás 
által tökéletesebb legyen. Hogyan elégedett volna meg hát az em- 
ber azzal, hogy lelke határtalan mélységeit egyedül az értelem 
segitségével fejtse meg. 

A harmadik veleszületett gyöngesége a rácionálizmusnak az, 
hogy a szabadságot tévesen értelmezte és gyakorolta. Annyira be- 
csülte az egyén jogait, hogy azokkal szemben semmi korlátot nem 
türt. Lessinggel az igazság keresésének a szabadságát többre érté- 
kelte, mint magát az igazságot. Feledte, hogy az igazi szabadság 
nem egyéb, mint az isteni törvényeknek való engedelmesség. Ilyen 
föltétlen törvényeket nem ismert s ezért a szabadság címén a sza- 
badosság örvényébe merült. 

Természetes, hogy ilyen felkészültséggel nem oldhatta meg 
a vallás rejtélyes és bonyolult problémáját. Csak egy lépést tett 
a cél felé, de már a felszinen kénytelen volt megállani. A vallást 
puszta értelmi oldaláról fogta fel s benne nem látott egyebet, mint 
az emberi értelem produktumát. Hát igaz, hogy minden vallásban 
van olyan alkotó rész, amit az emberi értelem hoz létre. Ilyen min- 
den vallásnak a megjelenési formája: a tan, amelyben kifejezésre 
jut. De, miként a test egymagában még nem teszi az embert: úgy 
az értelmi fogalmak s ezeknek rendszere nem jelenti a vallás igazi 
lényegét. A vallás igazi gyökérszálai a felszin alatt mélyen benyul- 
nak az emberi lélek titkos rejtekeibe, ahova ez idő szerint. nem 
hatolhat be az értelem világossága. Ezért minden vallásban van 
valami misztikus: a léleknek Istenhez való kapcsolódása és Isten- 
ben való élete. Ez az, amit az értelem megfogni és kimagyarázni 
nem tud. Miképpen tudná megmagyarázni pl. Pál apostol meg- 
térését a damaszkusi úton, vagy az első pünköst fölemelő esemé- 
nyeit. Az Istenben való hit bizonyítására a rácionálizmus külső 
értelmi érveket állapított meg. Ilyenek a világ létére s annak szép 
rendjére, a lények különböző nemeire, a történelemre és az erkölcsi 
törvényre alapitott bizonyitékok. De hát vajjon valaki ezeknek a 
bizonyitékoknak puszta ismerete és betanulása által hivővé lesz-e? 
A hit Istennek ajándéka s emberi érvekkel fokozni és erősíteni 
lehet, de megteremteni nem. Ha a vallás puszta értelmi ismeret 
volna, akkor azt, mint bármily tudományt, a fogalmak és bizonyi- 
tékok segitségével közölni lehetne. De a vallás nem egy a 
tudással. 

Van tehát minden vallásban rácionális elem; de van irrácio- 
nális is. Az első a tan, a hitvallás, a dogma, amelyben kifejezésre 
jut a vallás; de ez soha sem elégséges igazi mélységeinek és 
gazdagságának a kimeritésére; a másik a vallásos hit, amely a 
lélek mélységeiből, Istennek titkos sugullataiból fakad. Ezért mondja 
Armstrong, aki pedig hét gyönyörű előadásban az emberi tehetsé- 
gek megbizhatóságát az ágnoszticizmussal szemben sók tudással 
és kiváló elmeéllel bizonyitja, hogy ,az értelmi igazságok nem 
visznek tényleg a vallás palotájába, de elvezetnek a kapujáig, el- 
vezetnek addig, hogy az ajtón kopogtathatunk".! A vallás palotá- 
jába már csak Istennek atyai vezetése és jóságos útmutatása mel- 
lett juthatunk be, mert ,a hit valóban Istennek ajándéka". 

Egy másik tévedése a rácionálizmusnak az, hogy a vallást 
csupán erkölcsi oldaláról tekintette és fogta fel. Kétségtelen, hogy 
vallást erkölcs nélkül elgondolni nem tudunk. Sokkal közelebb van- 
nak ezek egymáshoz, mint két ikertestvér. A kettő között választó 
vonalat huzni nem lehet. Egy tökéletes egységet alkotnak. Kölcsö- 
nösen emelik, irányitják és támogatják egyik a másikat. Nincsen az 
erkölcstől független vallás, de viszont nincsen a vallástól független 
erkölcs. Azért nem lehet egyiket a másik rovására előnyben része- 
siteni. Amit követel a vallás, nem tiltja azt az erkölcs s amit az 
erkölcs kiván, az nem lehet vallástalan. 5 

. A teológiai rácionálizmus fogyatkozása éppen abban áll, hogy: 
a vallásnak ezt a kettős tartalmát nem tudta kimeriteni s a vallási 
elemet háttérbe szorította az erkölcsi tartalomért. Az erkölcs alap- 
jára épitette a hitet, de ezáltal a kettőt elválasztotta egymástól s a 
vallást úgy tüntette fel, mint az erkölcs járulékát. Nem Istent, ha- 
nem az erkölcsi törvényt tette a vallás tárgyává. Már pedig az ép 
és hármonikus emberi lélekben a vallási elem éppen olyan erővel 
müködik, mint az erkölcsi. Ami különösen a keresztény vallást illeti, 
itt a hit megelőzi az erkölcsöt, mert ,az igaz ember hitből él" s 
nem az erkölcs, hanem a hit által idvezül. Az erkölcs nem egyéb, 
mint az Isten akaratának a teljesítése, Igy tehát a teológiai rácio- 
nálizmus a vallás igazi mélységeibe itt sem hatolt be s a keresz- 
ténység lényegét megérteni és felfogni nem tudta. 

A gyakorlati vallásosság: terén még silányabb gyümölcsöket 


1 Armstrong A. Richard : Isten és lélek. Tanulmány a vallás eredeti 
alapjáról. Ford. Péterfi Dénes. Kolozsvár, 1898. 29. lap 

termett. Az a rideg észvallás, amelyből minden misztikumot kiirtott, 
amely már többé nem ís vallás, hanem filozófia: a hit után áhítozó 
. lelkeket nem tudta kielégíteni. Egyesek, ha lelkesültek is érte, de 
a tömegeket nem tudta megmozgatni s a tömegek vallásává nem 
lehetett. Hiányzott belőle az a melegség, amely önzetlen és lélek- 
ből származó jó cselekedetekre tudna ragadni s az Isten akarata 
helyébe a kötelesség kategórikus imperátivusát állitotta. Ez a vallás 
a közhasználatban nem volt egyéb, mint a hasznos és észszerű 
cselekedetek eszköze. Hatása alatt a lelkész közönséges tanitóvá, az 
egyházi beszéd tanitássá, a templom iskolává s az imádság és Isten 
igéje az erköcsös élet célszerű eszközévé lett. Ez az irányzat a mi 
egyházunkban is éreztette hatását. Ennek következtében keletkeztek 
egyházi beszédek a gyümölcsfaoltásról, a méhészetről, az okos gaz- - 
dálkodásról és magtárak alapitásáról, amelyek bármennyire is. áldá- 
sosak a mindennapi életben, de Isten igéjének a megnyugtató és 
fölemelő erejét pótolni nem tudják. 

Végeredményében tehát téves alapról indul ki minden olyan 
törekvés, mely a vallás alapját az emberi lélek egyik vagy másik 
tehetségére kivánja fektetni. Egyoldalú a kiindulása és egyoldalú 
lesz az eredmény is. A vallás alapja nem lehet csak az értelem, 
amely esetben puszta értelmi ismeretté lenne; nem lehet puszta 
érzelem, amely esetben miszticizmussá változnék és nem lehet csak 
az akarat, amely esetben rideg törvénnyé fejlődne vissza. A célja 
sem lehet az a vallásnak, hogy. lelkünknek csupán áz egyik vagy 
. másik tehetségét építse és javilsa. A vallás az ember egész lelki 
világát betölti s abból nő ki, mint a virág a földből. Aldásával az 
egész embert boldogítja, emeli és nemesiti, mint a nap a termé- 
szetet. Az unitárius vallás éppen arra törekszik, hogy a vailást a 
. kultúremberhez s a kultúrembert a valláshoz közelebb hozza s így 

. egy áldott összhangot teremtsen, mely a lélek belső békéjét biztosítsa. 
; Vári Albert. 


Brassai, mint tanitómester.! 


Nem emlékbeszédet mondok a nagy tudós, Brassai Sámuel 
felett; az én hangom erőtlen ahhoz. Csupán megemlékezni akarok 
róla, mint ahogy családi körben, jó barátok között szokás azok- 
ról, kiket szeretünk, kiket csodálunk, kikhez a hála köt. Itt család- 
ban érzem magam ; olyanok vannak ítt, kik Brassai nagy szelle- 


mét bizonnyal jobban ismerik, mint én; de én is azon szeren- 


csések közé tartozom, kik nagy szellemének világító, termékenyitő 
erejét, szivének jóságos melegét oly mértékben érezték, hogy az 
évtizedeken át folyton nagyobbodó lelki erővé, másokra is hasz- 
nosan kiható életforrássá alakult bennem. A nagy Brassai nekem 
szóló tanitásait én továbbadtam s az eredmények mutatták, hogy 
ezek a tanitások is elkezdték az örökkévalóság útját. 

Brassai . . . Brassai Sámuel, ha e nevet kimondom, előttem 


nem úgy jelenik meg, mintha egy ember nevét jelentené, hanem 


mintha azt mondanám : Az Idő... A Tudás . . . szóval egy súlyos, 


nagy fogalom, melyhez hozzátársul a Nagyság, a Mérhetetlenség, 


GaSsodalat . 


Én mélységes hálámat is csatolom hozzá; mert, ha a fiatal- t 


ság zúgolódott is bennem akkor régen, mikor szemtől-szemben 
ültem vele, mert nagyon megrakta vállaim: az idők mulásában, a 
belátás növekedtével, az értelem feldolgozó erejének nagyobbodá- 
sával a súly kisebbedett a vállamon, a hallott igazság lényemmé 
változott és könnyű lett az én járásom ott, ahol annyi más csak 
botorkált. Mikor pedig az ember évek teltével önmagával csinál 
számadást, hogy kinek mit köszönhet fejlődésében ; én, a Brassai, 
a nagy tudós tanításait legnagyobb értékeim közé számitom, azok 

közé, melyeket szüleim házából hoztam útravalónak s eldöntötték 


életem folyását. A. 


! A Dávid Ferenc-Egyletben tartott felolvasás, 

. Brassai, mint tanítómester. 


Hogy én szoros összeköttetésbe kerültem a nagy  Brassaival, 
a véletlen dolga; ha ugyan vannak véletlenek s nem egy bölcs 
kéz intézi sorsunkat, csak meg kell értenünk ! 

Ugyanis alig hogy a tanitónőképzőt végeztem, a gyakorló 
iskolájához vagy ahogy máshol nevezték, minta iskolájához kerül- 
tem. Ez az iskola volt hivatott a leendő tanitónöknek megmutatni, 

. hogy saját iskolájukban hogy dolgozzanak; tehát ez az iskola az 
élő módszertan és psychologia volt. 

Rövid időn belül beláttam, hogyha én itt, a képzőnél valami 
szépet, Erdélyre kihatót akarok csinálni, úgy még csak most kell 
tanulnom kezdeni, meg kell szereznem az 1890-es években divó 
legmagasabb képesitést is. Tehát tanuljunk és vizsgázzunk! lett 
a jelszó. 

De ezt könnyebb volt kimondani, mint megvalósitani. Ugyanis 
nem volt anyagi módom Budapestre felmenni, csak tanulni, mint 
annyi másnak. Dolog a gyakorló iskolában pedig hihetetlenül sok 
volt; növelte a munkát a képzős növendékek módszeres oktatása, 
gyakorlása; magamnak is nap-nap után készülnöm, terveznem kel- 
lett... Ez igy volt minden képzőnél. Lehettek más képzőnél fénye- 

. sebb tehetségek, de többet senki sem dolgozott ott, mint a gya- 


.korlós. — Igen, de én még vizsgázni is akartam. Meg volt a ter- 
vem, hogy mit akarok s akkor beláttam, hogy eljuthatok én a 
magam erején is minden igazságokhoz — — — valamikor. De 


. én nem valamikor akartam célhoz jutni. Az én esetem is az útra 
készülő darvak elégedetlen fiatal darújának az esete volt. 

De hát ki segit nekem? Anyagi módom nem volt, hogy jó 
tanárt felkérhessek segitségül. Egyelőre elkezdtem tanulgatni, de 
egyhamar észre vettem, hogy ebben a tanévben aztán nem lesz 
vizsga, pedig még csak októberben voltunk. Ilyen bánatos hangu- 
latomban mutatott be az igazgatóm, megboldogult Kozma József, 
a nagy Brassainak, ki éppen látogatóban járt az igazgatóéknál. 
Nehány jó szót is mondott a bemutatás mellé. A nagy tudós fi- 
gyelemmel fordult felém s azt kérdezte, tudom-e, hogy mit jelent 
a gyak. isk. vezetőjének lenni ? Úgy látszik, hogy feleletemmel meg 
volt élégedve, mert aztán sok mindent kérdezett, pl.: készülök-e 
lelkiismeretesen minden nap? mert ,az iskola nem Debreczen, 
ahová Bolond Istókként bekukkantsunk" volt a kijelentése. Látta 
a nagy tudós, hogy valahogy nekem rosszul esett ez a kijelentése, 
gyöngéden megjegyezte, hogy nem rám értette, de sok tanító csak 

Bolond Islók! (Tényleg, később magam is sokat láttam belőlük !) 
Már akkor nagyon nyomatékosan a lelkemre kötötte, hogy az ol- 
vasmányok tartalmának kikérdezésénél felteendő kérdéseket jegyez- 
gessem fel, mert nagy tévedés azt hinni, hogy jó kérdést feltenni 
olyan könnyű volna. Majd azt kérdezte, hogy most éppen mit ta- 
nulok, mi a szándékom ? Igy szóba került a vizsga kérdése, a pénz- 
telenségem és a privát órák szükséges volta. És ekkor jentette ki 
Brassai, a nagy tudós, hogy ezen a bajon könnyen lehet segiténi, 
lesz ő az én privát tanitóm. Igy mondta : Privát tanító. Es úgy 
lettem én a nagy tudós privát tanítványa. Természetesen szabad- 
koztunk igazgatómmal együtt, de hiába. , Holnap délután 5 órára 
várom" volt utolsó kijelentése. 


: 


Én egyrészt örültem, hogy segitséget nyujtott az Isten, más- 


részt nagy aggodalom lett úrrá bennem : hogy fogok én megfelelni? 


S ha nem lesz velem megelégedve , a privát tanitó", milyen : szé- 
gyen lesz az, ha felmondja a barátságot ? Ilyen fajta kérdések ka- 
lapácsolták a fejemet; végül oda jutottam, hogy az volt a legforróbb 
vágyam : vajha egy nagy betegség szakadna rám, hogy én becsü- 


lettel kerüljem el ezeket a tanórákat, mert máskép sehogy sem lehet. 
De hát mind hiába! Én másnap is oly egészséges woltam, 


mint a makk, sőt, az voltam késő tavaszig; soha még a fejem 
sem fájt, hogy bár 1—1 óráról becsülettel elmaradhattam wolta. 


Mert ma is azt mondhatom, amit akkor tapasztaltam : ezek a. 


tanulások voltak a legnehezebb szellemi munka, -szellemi torna 
miben csak részem volt. 


Óráról-órára sokat hagyott fel az öreg tudós olvasni a német 


, 


irodalomból, a magyarból; sok példát kellett összeirni, megfejteni 


a logikából; egész olvasmányokat, melyek már önmagukban is 


nehezek voltak, feldolgozni, kérdésekre szétszedni és ezeken kimu- 


tatni a logikai menet helyességét vagy hibás voltát. 

Hát én dolgoztam. Nappal a képző, a gyakorló ez-r feladatá- 
val, aztán jött az est, az éjszaka Brassai bácsi feladataival. Egy 
szabad percem nem volt. Megszünt ekkor a beszélgetés barát- 
nőimmel, egy-egy táncestély, de megszünt még a szinház is, miről 
a legnehezebben mondottam le. 

Hónapok teltek, hogy reám nézve nem volt egyéb, mint az 
iskolám és a Brassai bácsi lakása; a ház, a szoba, melyben ő, a 

nagy tudós egy tanítónőt pontosan várt, aki soha többet olyan jelen- 
téktelennek nem érezte magát, mint mikor a téli alkonyatokban 
égett a gyertya a könyvekkel megrakott asztalon, a tudós beleült a 
hintaszékébé, arcát kezébe temette és a tanitvány leült előtte, lehe- 
tőleg a szék szélére, kicsisége tudatában. Arról volt szó, hogy 
53—6-ig tanulunk. De vajjon volt-e nekem merszem 6 órakor fel- 
állani ? Oh, dehogy ! Ültem én ott 7-ig, sőt 8-ig, mig hála Isten- 
nek egyszer csak azt mondta: Na hát, mára elég. Ezzel felállott és 
a zongorán vagy a sifon tetején elhelyezett kosár almából, körté- 
ből kivette a legszebbet, a legnagyobbat és nekem adta. Mennyi 
gyöngédség e kis cselekedetben! És én fáradtan, bódult aggyal 
indultam hazafelé a havas úton, a csipős hidegben. 
Otthon azonnal utána néztem friss feljegyzéseimnek vagy pót- 
. lólag jegyeztem, amire frissen emlékeztem, nehogy valamit elfelejt- 
. sek, mert Brassai bácsi emlékezete csodás volt és kicsiségekre is, 
. csak úgy mellesleg mondottakra is, hetek mulva is a legkitünőb- 
ben emlékezett. 
Tulajdonképen a ESZTAZEONYTÓBBA logikában, a német gramatika 
. és irodalomban volt segitségre szükségem. Ezt tudta a nagy tudós. 
. De, aki többet volt vele, emlékezhetik, hogy micsoda elemző volt, 
milyen összehasonlitó, milyen villámgyorsan, mintha csak a leg- 
egyszerübb doldogról lett. volna szó, kapcsolódott a rokonfogalmak- 
hoz ! Ő; a tudós, akinek minden pihentető volt szellemének, és én 
csak egy fiatal tanítónő, akinek mindez kemény munka volt; ő, a 
polihisztor és én egy kicsi ismeretkör bizományosa. Néhány perc 
. és ha a Nibelungokba kezdett, már összehasonlitotta Buda halálá- 
val, majd áttért a hősköltemények fontos elemére: a naivságra és 
az Odysseából csak úgy ontotta a bizonyitékokat. Eddig még csak 
haladtam vele. Ezeket a műveket ismertem, de áttért az indus hős- 
költeményekre... előttem teljesen ismeretlen terület és ma is az, 
mert sohásem volt elég időm, hogy a Mahabharata és Ramajana 
szépségeit akarhassam élvezni. 
Mi jellemzi Brunhildát — kérdé — a Nibelungokban, Buda 
halálában ? — Brunhilda őseit az amazonoknál kereste; — és így 
. tovább, tovább folyt a felvilágosítás... a végtelenségbe, — vive 
engemet, mint mikor a sas hátára veszi a kicsi madarat ! 
Nem, rosszul mondom. Nem vitt csak, de kinyitotta az esze- 
met és szakadatlan volt a sora a kérdéseknek, melyekkel kénysze- 
. ritett, hogy valljak szint. Miért ? miért így ? miért nem úgy ? Miért 

kellett ennek vagy annak így történnie? Voltak a percenként feltett . 
kérdések még akkor is, mikor rövid negyedóráig tartó magyaráza- 
tait bevégezte. A tudósnak bizonyitékok kellettek, hogy én valóban 
megértettem s nem egyszer mondotta, hogy valaminek az elismét- 
lése még korántsem a megértés bizonyitéka s óvott attól, hogy 
tanitványaimmal szemben ezt a kényelmes, de butitó módot hasz- 
náljam. 

Ha tisztán nyelvészeti óra volt, elővett egy szerény kis mon- 
datocskát a Nibelungokból. De mi lett ebből a mondatból ! Kezdte 
magyarázni, kezdte a hangzóváltozásokat palatábláján mutogatni, a 
mondat szerkezetét, szerkezeti törvényeit összehasonlitani a magya- 
réval... úgy hogy néha azt gondoltam, hogy a nyelvészetben ilyen 
hallatlanul tudós az öreg úr. Tévedtem. Ha bármi földrajzi ismeret 
szóba került, oly aprólékos útakra, szorosokra, hágókra és aníyi 
egyéb körülményre emlékezett, rögtön rajzolta is, olyan magyará- 
zatát adta, hogy itt vagy ott miért lehet csak éppen így és nem 
máskép, hogy csak azért nem csodálkozhattam akkor ott heiyben 
a teméntelen tudáson és éleslátáson, hanem csak otthon a vissza- 
. emlékezésben, mert alighogy észbekaptam, már jött is a miértek 
sorozata. Lehet, hogy azért is voltak ezek az órák oly fárasztók, 
mert az ismeret kényelmes befogadásáról szó sem lehetett, hanem 
szakadatlanul együttmunkálkodásról. ; 

Együtt, — együtt dolgozni egy tudóssal, nagy dicsőség, nagy 
érték, de hihetetlenül kimeritő. Tudni azt, hogy ő nagy lelkéből ad, 
minket is kényszerit a legjobbat produkálni; a kicsi lelki erőnek 
ez oly tornája, melynek hasznát csak a tornászás utáni pihenésnél 
vehetjük észre. 

Az öreg úr mindenről odaadással beszélt, de én mindig azt 
hiszem, hogy a mathesis és a psychologiai témák voltak kedvencei, 

Nekem nem kellett a számtan, de azért fel-feltett , frissitőnek" 
egy-egy több kombinált számtani példát lehetőleg törtekkel. Min- 
den egyes alkalommal elnevette magát s kérdezte, hogy , mit is 
kérdeznek ilyenkor az iskolában?" Én persze azt mondtam, ami 
úgy is volt: Milyen művelettel fejted meg? s erre ezt a kérdést 
oly szuverén megvetéssel ismételte, hogy Isten őrizzen, hogy valaha 
is életemben így kérdeztem volna, bár a megboldogult öreg nem 
állott már a hátam megett. 

Hát valóban : Milyen művelettel fejted meg ? ez az az évszá- 
zados butitó kérdés, mely ellen Brassai bácsi küzdött. És én tőle 

tanultam meg, hogy a példák megfejtésének vezetésében lényeges 
a példa tökéletes megértése azáltal, hogy megtárgyaljuk, megbe- 
széljük, milyen anyag-érték változások állanak be, ha a példának 


. ez vagy az a része megtörténnék ? több, kevesebb, hányada, hány- 


szorosa fog beállani ? miért? és megint miért? — ha ezek a meg- 
állapitások megtörténtek, akkor a müveletnek úgynevezett , végre- 
hajtása" semmiség volt. Tehát a példa lelkébe való behatolás a 
lényeg. Gondolkozni, megtanulni. 

Ugyancsak ő tőle hallottam, hogy a rendes mindennapi élet- 
ben ártó hiba beszélni speciális , számtani észről", de igenis lehet 
beszélni , suszterekről" a tanitásban (igy mondta!), akik évek hosz- 


szú során rendszeresen butitják tanitványaikat és azáltal, hogy soha- 


sem tudnak behatolni a lényegbe, oly általános undort váltanak ki 
az osztályban a számtanórák iránt, hogyha aztán csak valameny- 


 nyire is gyorsabban számol valaki, azt számtani zseninek kiáltják 


ki, szegénynek többet ártván ezzel, mint amennyit használnak. 

Brassai nagyon tudott haragudni és ilyenkor haragudott a 
legjobban, ha a , suszterek" ellen tört ki, mert Brassaiban, ha ab- 
szolut hiányzott is az a gondolat, hogy a gyermeknek, ifjúnak azt 
a határozottan rossz, ma általában tulzottan nagy szabadságot adják, 
komoly megbecsüléssel. volt az isteni mag iránt, mely még a gyer- 
mekben is szunyad és annak okos gondozását szent kötelesség- 
nek tartotta. 

Kedvenc tanitási anyaga volt a nagy Öregnek a psychologia- 
logika. Sok példát mondott, történelmit (és milyen biztos volt a 
történelemben) és azokból folytak a levezetések, következtetések. 
Megvető kézlegyintéssel intézte el a történelem tanitásának azt a 
módját, amely ma is divik, hogy vagy a bevezetésben vagy a be- 
fejezésben vagy egy-egy esemény tárgyalása közben a tanár kije- 
lenti, hogy ez s ez, tehát ilyen vagy olyan volt. — Mondta az 
öreg: vajjon a növendék is ezt hiszi-e? így látja-e? a növendék 
saját lelke munkájával mennyiben járult hozzá az itélet megalkotá- 
sához? — Ha a növendék nem járul hozzá az itélet megalkotásá- 
hoz, a tanitás csak az emlékezetet terheli és hozzászoktatjuk a nö- 
vendéket nagyfokú lelki hanyagsághoz. Határozottan kivánta, hogy 
minden igazság, ismeret megtanitásánál ne magát az anyag tudá- 
sát tartsuk főnek, hanem az elsajátitásban a lélek psychologiai tör- 
vényeinek betartását. 

Igy haladva, rengeteg példát kellett irnom, tudnom az itéletek, — 

következtetések, levezetések minden fajára. Ő maga óráról órára jó 
adag hibásat adott át, hogy én keressem meg a hibás pontot. Álta- 
lában mindig azzal biztatott, hogy bárkit hallgatok, bármit olvasok, 
alkossak róla önálló itéletet, mit bizonyitni tudjak, bírjam rá az 
eszemet ne csak a befogadásra, de a munkára is. 


és én és a nehéz munka folyt. 

A tudósnak — mint mondá — ezek az órák pihenés és üdü- 
lés voltak. Neki 30—40 alg. tétel levezetése is üdülés volt. De 
nekem oly nehéz volt az együttes tanulás, hogy gyakran úgy érez- 
tern, hogy ez már soká nem mehet. Sokszor olyan voltam, mint egy 
alvajáró, mert hiszen hónapokon át nem volt időm, hogy alaposan 
kipihenjem magam. És még csak tavasz volt! Hol van még junius ? 
Mind követelőbben lépett fel bennem a tudat, hogy ha én az éle- 
temet így folytatom ebben a tempóban, vizsgázni ugyan nem fogok, 
vizsga előtt kidülök. Nem volt más bajom, mint a kimerülés. Több- 
ször szóltam volna, hogy abba kell hagynom az órákat, de egyrészt 
láttam, hogy ha nem is éppen vizsgára készülök itt, de sok olyan 
hasznosat tanulok, amit ugyan mástól meg nem tanulhatok, más- 
részt itt becsületbeli dologról is szó volt. T. i. az öreg úr nem 
egyszer mondotta mosolyogva a tanulás elején: ő látni akarja, mit. 
bir meg egy magyar tanítónő. Ő is tapasztalni akar. Azt hiszem az 
öreg úr nagyon hamar tisztában volt ezzel, hogy mit birok meg, 
de én nem voltam szentül meggyőződve, hogy elég becsületet sze- 
reztem-e magamnak és általam a magyar tanitónői karnak. Akkor 
fiatalon nagyon magasra állitottam a célt és hittem, hogy igyeke- 
zettel, becsületes akarással el is lehet érni. É 

Ilyen töprengéseim, tépelődéseim közepette úgy fordult a sor- 
som, hogy már április elején felmehettem a budapesti tanárképzőbe.. 
Lekerült tehát a vállamról minden, de minden munka, csak a vizsga 
állott előttem. Evezhettem vigan és boldogan más tiszta vizekre, 
ha sekélyebbekre is. ) 

Elmentem búcsuzni a szent öregtől. Szentnek mondom, mért 
tiszta lélek volt, nemes volt, önzetlen. Tudásából tele marokkal 
adott nekem is; alkonyodó életének sok órájában oktatott, nevelt; 
engem, ki senkije sem voltam, ki semmiképpen meg nem hálál- 
hattam a nagy adományt és a , köszönöm" szó oly koldus-szegény, 


Igy, hetenként kétszer, háromszor találkoztunk, a nagy tudós 

mikor a sziv oly teli... Bevallom, hogy én, ki életemnek ebben a 
nehéz szakában oly gyakran gondoltam a tanulás megszakitására, 
mert nagyon súlyos volt a munka, — most a búcsuzás órájában 
nehezen indultam, mert tudtam, hogy ilyen ciklusa életemnek töb- 
bet nem lesz. Búcsuzáskor kezet nyujtott a nagy öreg s azt mondta : 
Isten áldja meg! Na, csak igyekezzék! —  Készültem megfordulni 
elfogodottan a nagy pillanattól. 

És ekkor történt valami, ami a komoly pillanatokhoz annyira 
nem talált, hogy nem lettem volna fiatal, ha nem nevetem el magam. 

Ugyanis elémbe állott a nagy tudós egy rémes hosszú tűvel, 
Isten tudja honnan vette, hogy varrjak fel egy leszakadt kötőt. Mi- 
kor kész voltam, kezet nyujtott újból s azt mondá: Most már én 
is köszönöm. Kvittek vagyunk. 

Budapesten a képzőben (Erzsébet intézet) 8 hétig alig volt 
dolgom, mondhatnám, már ott kezdtem el a pihenést. Csak ismé- 
telnem kellett, itt-ott valamit kiegészíteni, egyet-mást rendezni, 
vizsgáztató tanáraim módjához szokncm. Azonban rájöttek társaim 
arra, hogy vannak kérdések, részek, melyekben én jóval erősebb 
vagyok és így mindig kértek, hogy tanuljak velök. Azért is föl- 
tüntem, mert a magántanulók — rendes szokás szerint — mindig 
gyengén voltak elkészülve, ami természetes is. Nekem sok részlet 
gyerekjáték volt, mert amit Brassai bácsival vettem át, azt aztán 
én tudtam: a magyar és német irodalmat, a psychologiát, a logikát; 
e két utóbbi alapján s ezek indokolásával a Módszertant. Főleg 
logikai példák mondásában, elemzésében voltak gyengébbek a tár- 
saim és így én, a Brassai bácsi segitségével, bizonyos tekintélyhez 
jutottam társaim előtt és ez a megállapítás a tanári kar elé is 
került s én percig se titkoltam, hogy honnan ered az én tudásom. 

Jött aztán a vizsga, mely jól sikerült és mikor feltünt a vizs- 
gáztató bizottságnak az én nagy biztonságom, önállóságom, kér- 
dezte is, hogy ki tanitott? De már erre hallottam a tanárok sza- 
vát : Brassai," Brassai. Ballagi Mór, az öreg nyelvtudós, külön is 
elővett és gratulált nekem a szerencséhez és mondta, hogy idővel 
még jobban be fogom látni, hogy mit jelent az, ha Brassai tanit 
valakit. 

Aztán" jött az áldott nyár, az isteni nagy szünidő! Reám is 
ontotta sugarait az életet osztó nap; jöttek esténként a havasi 
szellők s kifujták fejemből a fáradtságot, a dicsőséget . . . Mire a 

szeptemberi csengetés megszólalt, nem az tért vissza, aki elment, 
hanem egy életerős munkás, aki érezte, tudta, hogy dolgozni tudni 
áldás, hogy nagy célokat kell magunk elé tűzni, hogy hála a jó 
Istennek, van tér megosztani a tudást. . . 

Az igazgatónőmmel megbeszéltem, mit és hogy akarok egé- 
szen Brassai tanitása szerint: tehát az olv. tárgyalásokat, a szám- 
tan-mértan tanitását, a történelem tanítását és svájci minta szerint 
a fogalmazás tanitását. Idő kellett hozzá, mig a munka gyümölcsét 
láttam s közben-közben kellemetlen összeszólalkozások is voltak, 
mert különös, de úgy van, nem mindenki osztotta az én vélemé- 
nyemet Brassai módszeréről. Engem azonban nem lehetett eltériteni, 
sőt rájöttem, hogy más tárgyakban is lehet Brassai tanításai szerint 
eljárni és más tárgyaknál is máskép jártunk el: én és a tanitónő- 
képzős növendékek, akik aztán tanitónőkké lettek és akiknek sok- 
szor nagyon nehéz volt az irásbeli megoldás — de megoldották. 
Lassanként látszani kezdett a jobb eredmény: a felsőbb leány- 
iskolában, a polgári leányiskolában elismerten a mi növendékeink 
voltak a legkiválóbbak évek hosszú során át. 

Elmondhatom nyugodt lélekkel, hogy később, évek múlva is 
oly eleven volt bennem a vágy nagy tanitóm, Brassai Sámuel 
tanításai, útmutatásai szerint eljárni, hogy felületes munkát sehogy 
sem tudtam végezni, pedig nagyon csábitott rá az alkalom, mert 
rengeteg volt a munka... De a Brassai módszere nem végig ne- 
héz; csupán a kezdete, az alapozás keserves, mig a tanitvány esze 
bizonyos fokú élességre, mozgékonyságra, hajlékonyságra tesz szert, 
profánul kifejezve magam : bizonyos tréning volt szükséges. 

Sajnos, magamon is tapasztaltam ezt és ha általában a tani- 
tás terén szép eredményeket mutattam fel, néha meglepőeket, melye- 
ket az összes felettes isk. hatóságok mindig elismertek, azok mindig 
ott voltak, ahol az öreg tanító, az öreg Mester útmutatása látszott 
akkor is, mikor már régen a házsongárdi temetőben volt, ami belőle 
földanyánké. 

A lélek élt és hatott tovább — az örökkévalóságban nincsen 
halál. 

Oszinte megilletődéssel és az évek sok tapasztalatából erő- 
södött mélységes hálával gondolok a nagy tanitóra, Brassai 
Sámuelre. Kovács Dezsőné. 

Korunk szellemét figyelve, sokszor úgy tetszik, mintha valami 
új, idegenszerű világba tévedtünk volna. Nemcsak óriási küzdelem 
szakadt reánk, amely egy évtizedet meghaladó időn túl is napról- 
napra hihetetlenül szipolyozza erőnket és kitartásunk ellenére is 
összeroppanással fenyegeti első sorban egyházi életünket, hanem 
még mindig tájékozatlanok vagyunk a viszonyokkal és bizonytala- 
nok a teendőkben ; járatlanok az erkölcsben, a törvény és igazság- 
szolgáltatás gyakorlásában ; bizalmatlanok a felelős megnyilatkozá- 
sokkal és igéretekkel szemben. Emésztjük magunkat a gondok 
gyötrődései között, de megnyugvó pontra jutni, honnan biztosan 
elindulhatnánk, nem tudunk. Néha úgy érezzük, hogy halálra fá- 
. radtunk a céltalan küzdelemben s kedvünket veszitjük a megújuló 
méltatlanságok miatt. 

Megtartó erőnknek a forrásai: csupán önbizalmunk és hit- 
buzgóságunk s az azokból származó tetteink és áldozataink. 

Az még nem volna baj, hogy a változott viszonyokkal új 
munkamező tárult fel előttünk, mely erőnket új kötelességek elé 
állítja és nagyobb mértékben igénybe veszi. Ha önfeláldozó küz- 
delmeinknek a hatalom részéről meg volna a méltánylása s a jo- 
gosan elvárható eredmény nem maradna el: vállalnók a nagyobb 
áldozatot az új kötelességekkel szemben. 

A baj ott kezdődik, hogy akiktől sorsunk függ, akiknek éle- 
tünkbe beleszólása van, azokban, nagy erőfeszitésünk ellenére is, 
még mindig szinte teljes mértékben hiányzik a megértés szelleme. 
És folytatódik ott, hogy a roppant küzdelemnek a súlya. első sor- 
ban az egyház vállaira nehezedik, amely pedig nem annyira a faj 
önfenntartására, mint a hitigazság hirdetésére, a lelki és szellemi 
élet tisztítására, erősítésére és világosítására kellene fordítsa erejét 

Ezzel ellentétben a helyzet az, hogy nemcsak valláserkölcsi 
életünk fenntartása, nemcsak a szellemi élet ápolása, hanem egész 

kultúránk védelme, magyar nemzeti. létünk és jövőnk biztositása 
Erdély földjén az egyházra néz. 

Baj az is, hogy talán az erőfeszítés fokozott mértéke, talán 
az önző és érdekhajhászó világ megvesztegető ereje nem kis mér- 
tékben elhomályosította bennünk a nemesebb gondolkozás szép- 
ségét s meggyöngitette féltve őrzött eszményeink szeretetét. Ennek 
dacára látnunk és éreznünk kell s vállalnunk is, hogy, mint unitá- 
rius egyház, teljes mértékben bele vagyunk kapcsolva a kisebb- 
séggé lett erdélyi magyarság önlétéért vivott nagy küzdelmébe. 

Mégis, mintha az egyházban nem tudnánk úgy tömörülni és 
együttérezni, hogy egységünk érzete biztos erő legyen a megpróbálta- 
tásos időkben. 


Tudjuk és lépten-nyomon hangsulyozzuk, hogy erős és ön- 


tudatos jellemekre, határozott egyéniségekre van ma szükség, kik- 
nek ércakaratán végeredményében meg kell törjék az erőszak 
hatalma. 

Hányszor gyöngiti mégis közöny és rosszakarat, egyéni önzés 
és megbántott hiuság kicsiny erőnket? Hányszor kell nemes tö- 
rekvéseinkben leverő fájdalommal tapasztalnunk, hogy még hitünk 
ereje és vallásunk szeretete sem hatja át gyújtó tűzként lelki 
világunkat ? ! 

Vannak, tagadhatatlanul, ma is, mint voltak minden időben, 
jellemes, hithű, egyházunkat szerető és kötelességtudó emberek, 
akik anyagi áldozatokkal előljárnak és példát adnak. De nincse- 
nek-e elegen olyanok is, akik érzéketlenek az idő követelményeivel 
szemben s önzők és zugolódók a kötelességteljesítés idején ? Nin- 
csenek-e, akik egyháziatlan magatartásukkal nemcsak az egyháznak 
méltatlan tagjai, hanem fajunknak is hűtlen gyermekei? Vannak, 
akik lankasztói a lelkesedésnek és kerékkötői az áldozatra kész 
lelkek tettekben való megnyilatkozásának ! 

Pedig, ha volt idő, amely komoly áldozatokat követelt, most 
sokszorosan jelentkezik annak a szüksége. Ha volt idő, mikor az 
emelkedett gondolkozás s az igazság végső győzelmében vetett hit 
kitartó erőt kölcsönzött a nemesen küzdöknek, most mindannyiunk 
teljes megértésére és áldozatára, a lelki erő hatalmára csakugyan 
szükség van. A Példabeszédek írójának a tanitása soha sem volt 
igazabb, mint a mi időnkben : , aki adakozik, annál inkább gazda- 


godik; de aki megtartóztatja magát az adakozástól, az ugyan szű- 
kölködik-, 

A jól meggondolt és nemes célra forditott adakozás még 
senkit sem szegényitett le, mert a lelkiekért és magasabb célokért 
hozott áldozat rendesen anyagi javainak komoly megbecsülésére, 
helyes beosztására és okos használatára ösztönzi az embert. A csak 
magát szerető és fösvénységig menő természet azonban már nem 
egyszer lett forrása az ingatag jellemnek és könnyelmű életnek s 
okozott helyrehozhatatlan hibát a családban és a közügy szol- 
gálatában. 

Unitárius anyaszentegyházunkat a lelki gazdagodást is jelentő 
áldozatkészség tartotta fenn igen sokszor a multban annyi baj 
között. Az önbizalomból és hitbuzgóságból táplálkozó áldozatkész- 
ség lehet a megtartó erő ma és a jövőben is. Az ebből származó 
lelki gazdagodás túlszárnyalja az egyént s különösen az egyházban 
az emberiség magasabb szellemi érdekének és egyetemes jellegű 
céljának lesz a segítője. Ezért van mérhetetlen fontossága az áldo- 
zatnak unitárius egyházunkban is. 

Minden egyébtől eltekintve, az áldozatkészség szükségét és 
fontosságát unitárius egyházunkban, a mult tanitása mellett, különö- 
sen a hitigazság ereje teszi érthetővé. 

Nincs miért különösebb módon hivatkozzunk arra, hogy az 
unitárius hiteszme egyidős és azonos a Jézus tanitásaival. 

Akik a történelmet s a hitfejlődés útját csak valamennyire is 
ismerik, tudják, hogy azok az eszmék, melyek Jézus ajkán az Isten 
igaz ismeretéért és az ember boldogulásáért elhangzottak: legter- 
mészetesebben az unitárius gondolkozásban élnek. S ha a keresz- 
tény emberiség nem feledte volna olyan sokszor és olyan könnyen 
a Jézus figyelmeztető szavát: , Meglásd, hogy a világosság, mely 
benned vagyon, homályosság ne legyen", bizonyára a vallásos 
gondolkozás világában is gyorsabb és biztosabb lett volna a 
haladás. 

Azonban a lelki világ vallásos fejlődése s a hitigazság tövi- 
ses útja ép eléggé hirdeti, hogy ,az emberek jobban szerették a 
sötétséget, mint a világosságot". 

Ezért jutott a kereszténység kifejlődése és kialakulása küzdel- 
mében tévutakra s lett igen sokszor a szellemi erő szabad fejlődé- 
sének és a tudomány terjedésének akadályozója, nem egyszer a 
babonás hit melegágya. 

Nem szorul közelebbi bizonyításra az sem, hogy az igazság- 
nak mindig nehéz volt az útja. Nem csoda, ha az unitárius hit- 
igazságnak s ezzel együtt a legtisztább keresztény hitfelfogásnak, a 
kereszténység első századai hitének megromlásától a 16. századig 
kellett várnia, hogy egyházilag testet öltsön és erőre kapjon. Annak 
az időnek kellett elkövetkeznie, midőn sok tévelygés, csalódás és 
elfojtott vágyakozás után a keresztény emberiség vallásos gondol- 
kozása újból ellenállhatatlan erővel szomjuhozta az igazságot és 
világosságot. : 

A hitigazságért történt századokon át tartó többszöri próbál- 
kozás után az erőre kapott vallásos eszmék forrongó harcából az 
unitárius gondolkozás úgy emelkedett ki, mint a Jézus szellemét 
legtisztábban tükröző vallásos irányzat. Máglyáknak füstölgése, vér- 
padok elnémuló jajszava, börtönök kinzó szenvedése megfélemlített 
sokakat és elijesztett a lelkekben ébredező igazságkereséstől. De az 
unitárius hit igazsága lassanként mégis előtérbe nyomult, fokoza- 
tosan megerősödött s a szellemi haladásnak mindmáig útmutatója lett. 

Nincs miért eltitkolnunk és nincs miért dicsekednünk vele, 
hogy az elérkezett kedvező körülmények között, aránylag rövid idő 
alatt megalakult és megerősödött unitárius egyházunk, a hitében 
rejlő igazság miatt, a szenvedések állandó hordozója lett. A régiek- 
hez ragaszkodó makacs elszántság rövidesen feltámadt ellene. A 
. türelmetlenség féltékeny szelleme sokszor ismétlődő halálos táma- 
dást intézett ellene. Az erőszak hatalma sokszor akarta eltörölni a 
föld szinéről. Nagy veszteségek miatt, súlyos megpróbáltatások 
között nem egyszer kellett élet-halálharcot vivnia létéért és fenn- 
maradásáért. 

Mi tartotta fenn unitárius egyházunkat nagy küzdelmek idején 
szenvedésben, veszteségben? Miféle csodálatos erő segitette, hogy 
létét veszélyeztető rázkodásokból, ha számban megfogyva is — mert 
kicsinyhitüek és gyöngék mindig voltak —, de lelki erőben és buz- 
góságban rendesen megújulva és tettre készen került ki? 

A hitigazság és hitbuzgóság ereje, különösen pedig az abból 
fakadó áldozatkészség parancsoló szelleme! Az a szellem, amely 
mindig idejében érezte meg és megértette a nagy életigazságot, 
hogy ,aki adakozik, annál inkább gazdagodik". Új erőt nyer maga 
és új erőt ad másoknak. Az az erő, mely ha egyszer valahol az 
eszme igazságáért megvethette lábát, semmi fel nem tartóztathatta 
elhatározásában, hogy segitse az eszmét, Az az erő és szellem, mely 

időről időre hősőket teremtett és állitott a haladás szolgálatába, 


akik vagyont és életet áldozva küzdöttek a hit igazságáért és az 
egyház jövőjéért. 

Az áldozatkészség lelke szegénységben, üldözések között, ziva- 
taros időkben sokszor dolgozott láthatatlanul a szívekben, hogy a 
szükség alkalmas pillanatában életet adó és megtartó erővé váljék. 

Igen, az áldozatkészség anyagi és lelki gazdagságot jelentő 
ereje tartotta fenn a multban az anyaszentegyházat s hagyta reánk 
azt drága örökségül a mi szép és igaz unitárius hitünkkel egye- 
temben. 

Sok volna felsorolni azoknak nevét, kiknek emléke az áldozat- 
készség ragyogó szépségében él egyházunk történetében ; akik ma- 
guk vagy megértő lelkek támogatásával, közös akarattal templomot 
építettek, hogy legyen a hitnek erős vára, szenvedő sziveknek nyu- 


. galmat adó menedéke, bizni tudóknak csendes és megszentelt haj- 


léka ; iskolát emeltek, mert érezték a prófétai igazságot, hogy a nép 
tudomány nélkül elvész ; pénzben, földbirtokban vagy egyéb javak- 
ban alapitványokat tettek, hogy legyen támasz a szükségben és 
biztató erő a megújuló próbák között... Forgassuk csak és olvas- 
suk egyházunk történetét s meg fogjuk látni, hogy a történelem 
fenntartja és megbecsüli az áldozatkész szivek nevét és emlékét! 

Reámutassunk-e arra, hogy amikor nehéz időkben kiméletlen 
kéz sújtotta és gyötrő szenvedésekkel ostorozta egyházunkat, veszé- 
lyeztetve hitünkben a vallásos gondolkozás legmesszebbmenő ered- 
ményét : hitelődeink összefogtak, hogy megmaradt erejükkel ment- 
sék a menthetőt s az utókor előtt a szent örökség méltatlan őrizői- 
nek ne látszódjanak . .. Tanulmányozzuk csak a nehéz idők szen- 
vedés történetét s meg fogjuk látni, hogy a szerető sziv keserű 
könnye hányszor száradt fel az áldozatkészség örömében ! 

Oh sokszor volt úgy, hogy a szükség pillanataiban a gazdag 
szívesen juttatott vagyona feleslegéből, avagy erején felül is az egy- 
ház megmentésére, a szegény pedig verejtékes munkával szerzett 
filléreivel még a szükségesből is örömmel áldozott a hit oltárán ! 

S az áldozatkészség nemesebbé tette a szivet, egyháziasabbá 
a gondolkozást, vallásosabbá az ember egész lényét. Az áldozatok 
nyomán megújult az érdeklődés a hit, a vallás, az egyház iránt. 
Nemcsak újjászülte a vallásos szellemet és egyházszeretetet, hanem 
erőt adott a hitnek, megacélozta a jellemet, gazdagabbá tette a 
lelket és kitartóbbá az akaratot, biztositotta az anyaszentegyház létét 

és fennmaradását, hogy benne és általa éljen és uralkodjék az em- 
berek között Jézusnak fenkölt szelleme s hitünkben mindjobban 
erősödjék a kereszténység legtisztább vallásos iránya. 

De nemcsak a multban, hanem a jelenben és jövőben is az 
áldozatkézségben rejlik számunkra a megtartó erő. 

Már a mondottakból is megtetszik, hogy minket, unitáriuso- 
kat, sohasem emelt játszva a sors keze. Nem ismerjük az élelnek 
azt a kedvezését, mely saját erőfeszitésünket feleslegessé teszi. 

Ha valamikor, most igazán a saját erőnkre és buzgóságunkra 
vagyunk utalva. 

Bár negyedfélszáz esztendő alatt sokszor ismétlődött egyhá- 
zunk életében a megpróbáltatások ideje: ma mindennél jobban 
érezzük a mostoha idők sújtoló kezét. Ezért gyötrik nehéz gondok 
a jobbaknak lelkét és hovatovább mind sötétebbre a jövő képét. 
Mert ki ne látná, hogy a fajunk gyöngülése folytán máris vérzik 
egyházunk ? Viszont az egyház fokozatos erőtlenitésével holtra 
gyöngül fajunk. Vallásos hitünk meglankadásában s régi emlékeink, 
iskoláink és intézményeink pusztulásában veszélyeztetve van édesen 
zengő anyanyelvünk. Magyarságunk pusztulása gyógyithatatlan se- 
beket üt egyházunk testén . . . 

Miért hát a közöny, a mozdulatlanság, a félrevonulás annyiak 
részéről ? Miért az önző érdekek felülkerekedése úgyis szomorú 
világunkban? Hát úgy meglankadott volna a szeretet és hitbuzgó- 
ság ereje az emberek között, hogy az ég örvendetes biztatását olyan 
könnyen elhomályosithatja a földi érdek romboló szelleme s a mult 
tanitó erejét meggyöngitheti az új idők reánk nehezedő, tartósnak 
látszó szenvedése ? . . . Hinnünk kell, hogy a gonoszság ereje sem 
űzheti a végtelenségig vad játékait ebben a bűnös szenvedélyektől 
ostromlott világban. Biznunk kell benne, hogy féltve őrzött eszmé- 


nyeink nem veszhetnek homályba, hogy gyermekeink majd még a . 


lelkesítő példákat is nélkülözzék. De ha lelkünknek még meglevő 
tüzét is könnyelműen kialudni hagyjuk, félni lehet, hogy egyházunk 


fenntartó ereje egyre fogy, mert buzgóságunk lankad s áldozataink 


. lassan egészen elapadnak . . . 


Igaz volna-e, igaz lehet-e, hogy a mult már nem példa 
nekünk ? ! 


Csoda-e, ha a jelentkező bajok és fenyegető veszély láttára 

kínok égnek a pásztorok, a vezetők lelkében ? Csoda-e, ha a reánk 
. nehezedő felelősség érzetében sokszor és szüntelenül ismételjük a 
. rég megállapított igazságot, hogy , aki adakozik, annál inkább gaz- 
dagodik, de aki megtartóztatja magát az adakozástól, az ugyan 
szűkölködik", tudva, hogy milyen fontos tényező s milyen hatalmas 
fenntartó erő a megértő áldozatkészség ma is az egyház életében ? 

Mert ha az anyagiakban talán bővölködnénk is, reménytelenül 
szegények lettünk, ha az anyagiak miatt lelkileg szűkölködünk! 

Tisztán kell hát látnunk a jelent s kellő komolysággal addig 
mérlegelnünk a jövőt, amig minden tekintetben egészen szegények 
nem lettünk ! 

Meg kell értenünk idejében, mert hitünk természetes voltából- 
és eszméink tisztaságából is önként következik, hogy anyaszent- 
egyházunk sorsát és fajunk fennmaradását véletlen csodákra nem 
bizhatjuk. Megértő szivekre, őszinte és el nem csüggedő hitbuzgó- 
ságra, a saját áldozataink gazdagító és lelkesítő erejére van szük- 
ség, hogy élni tudjunk. 

Ha elődeink szent örökségét minden körülmények között min- 
. den erőnkkel megvédeni nem tudnók vagy nem akarnók, talán 
soha ki nem pótolható és helyre nem hozható lelki szegénységről 
tennénk bizonyságot. Biztatnunk kell tehát magunkat, hogyha a jó 
Isten e földre hivott minket s hitünket bennünk a maga lelke által 
megvilágosította, ha fajunkban és egyházunkban annyi vész és Vi- 
szály között megtartott, úgy kell lenni, hogy célja van velünk e 
földön s célját sokszor próbákon át valósitja. Tehát mostani pró- 
báink ellenére is rendithetetlenül kell álljon a hitünk, hogy egy- 
házunk fontosabb eszköz az isteni gondviselés kezében, minthogy 
emberi erő megsemmisithetné. Ha eddig nem úgy lett volna, a 
próbák tüzében kell megingathatlan meggyőződésünkké váljék, hogy 
az unitárius hitfelfogás nem hiszékeny emberék alkalmi és időle- 
ges gondolata, hanem az ember isteni lelkének szabad és szük- 
ségszerű nyilvánulása. Unitárius egyházunk nem véletlen okok vagy 
felületes gondolkozás eredménye, hanem tiszta látás, mély vallá- 
sosság és magasabb isteni erő alkotása, melynek hivatása a hit és 
szellemi világ haladása érdekében meg nem szünhetik soha. 

Nem természetes-e tehát, ha ilyen meggyőződés mellett uni- 
tárius egyházunk a hit igazságáért és a lelki világ gazdagodásáért 
jogosan és bizton számit minden időben a tagok megértő áldozat- 
készségére ? Hisz a hitért és egyházért hozott áldozat olyan for- 

rás, melynek vize időről-időre frissiti az életet és növeli a lelki 
erőt. E felfrissülés és lelki izmosodás nem csekély biztosítéka a 
jövőnek, 

Az áldozatkészségből származó felfrissülésre és megerősö- 
désre anyaszentegyházunknak annál inkább szüksége van, mert az 
egyéni, családi és faji érdekeken túl egyidő óta mind követelőbb 
erővel tárul elénk a nagy hivatás, hogy az unitárius eszmét mind- 
inkább a világ eszméjévé, első sorban a mivelt emberek közkin- 
csévé tegyük. Akár gyöngeség, akár határozatlanság miatt pazar- 
lódhatik-e hát avagy egészen felemésztődhetik-e még meglevő és meg- 
szerezhető erőnk kizárólag oktalan támadások és létünk védelmében ? 

Az volna a feladatunk, hogy a világ unitáriusaival s a velünk 
egyetértőkkel kezet fogva, mindannyiunk lelkéből élő láncot fűzve, 
jobban összekapcsolódva, minél szélesebb körben valósítsuk Jézus- 
nak hitünkben ápolt tiszta szellemét és épitsük a lelkek javára 
Isten országát. Megelégedhetünk-e hát a fájó érzéssel, hogy erdélyi 
magyarságunk szomoru tragédiájában anyaszentegyházunk is vérző 
áldozat ? Nem kell-e halogatás nélkül odaadóbb és önfeláldozóbb 
kötelességeink tudatára ébrednünk és idejében talpra állanunk, 
hogy a késedelmeskedés miatt tán még inkább bekövetkezhető lelki 
szűkölködés helyett, erőnk és javaink okosan mérlegelt áldozatul 
hozatalával a biztos megmaradásig gazdagodjék és erősödjék egy- 
házunk ? ! 

Igen, most az életküzdelem nagy harcaiban kell féreérthetet- 
lenül bizonyságot tennünk arról, hogy nevünkhöz és hitbeli fel- 
fogásunkhoz méltóan egységesek vagyunk s összefogva és együtt- 
érezve, ki tudjuk termelni magunkból a megtartó erőt. Most, a 
próbák tüzében, kell megmutatnunk, hogy hitünk a Jézus szelle- 
méből táplálkozik s egyházunkban az Isten lelke működik. Most 
kell újjászületnünk az anyagi és lelki áldozatokban, mert anya- 
szentegyházunknak most van igazán szüksége arra. Most kell meg- 
értenünk, hogy ,aki adakozik, annál inkább gazdagodik; de aki 
megtartóztatja magát az adakozástól, az ugyan szűkölködik", mert 
most anyaszentegyházunk létéről s az egyházban egy nehezen és 
hosszú időn át tartó, fenkölt lelki világ biztató jövőjéről van szó! 
Most az ideje, hogy ne csak büszkén nézzünk a multba, hanem 
bátran, kötelességtudólag, életet hirdetve tekintsünk előre, tudva, 
hogy ma az egyházban él a faj s vallásos hit nélkül nincs és nem 
lehet sehol örvendetes és megnyugtató élet! 

Jőójjön hát segitségül minden megértő sziv a közös cél érdeké- 
ben. Segitsen fölrázni egymásnak a lelkét, hogy mindenki öntudatra 
ébredve, meghozza méltó áldozatát a jelenben s becsületesen har- 
coljon a jövőért. Kiáltsuk a fülébe, véssük a szivébe anyaszentegy- 
házunk minden tagjának, hogy a mai helyzetben hite, egyháza és 
faja érdekében mindenkinek van kötelessége s azt legjobb ereje 
szerint kell teljesítenie. Járjunk szét a Jézus türelmes, de bizakodó 
lelkületével, az apostolok ébresztő szavával, a reformátorok bátor- 
ságával s egyiknek, mint másiknak teremtő erejével s úgy hivjuk 
életre unitárius egyházunkban és magyarságunk életében a meg- 
értő szellemet, a magasabb gondolkozást, az új akaraterőt és annak 
tetteit. Kopogtassunk be minden hajlékba bizó hittel, legyünk csüg- 
gedést nem ismerő szószólói az idők halasztást nem tűrő, nagy 
követelményeinek ; keressün- meg minden eszközt és módot ba- 
jaink orvoslására, létünk biztosítására. A tervszerű, az öntudatos, 
az önfeláldozó munka bizonyosan sokaknak fogja az öröm és meg- 
nyugvás érzésével hirdetni, hogy unitárius egyházunkban vannak 
megértő lelkek, van áldozatkészség s így lelki gazdágodás, van 
unitárius megújhodás és megtartó erő ! 

Kovács Lajos. 

Jegyzetek Channing Ellery Vilmos életéhez. 
— Született 1780 ápr. 7-én, meghalt 1842 okt. 2-án. — 


Az amerikai Dávid Ferencről, Channing Ellery Vilmosról ki- 
vánok megemlékezni. Jól tudom, hogy felette nehéz feladat ez, mert 
a Channing élete egyike a világtörténelem legmagasztosabb és leg- 
fenségesebb élettörténeteinek. Nem terjedett 70—80 avagy 90 évre 
az éveinek száma, mindössze csak 62 éves volt, mindazáltal e 62 
évvel a 19-ik évszáz szellemóriásai között bátran mondhatjuk összes 
életrajzíróival együtt, hogy Channing a legelső helyen állott és áll. 

A hires szabadgondolkozó Emerson, , Az emberi szellem kép- 
viselői" címen írt jeles művében Plátót bölcsésznek, Swedenborgot 
misztikusnak, Shakespearet költőnek, Napoleont a világ emberének, 
Geothet irónak, Channinget az új idők szentjének, prófétájának 
nevezi. 

Tegyük föl, hogy Emerson, mint honfi- és kortárs s aztán 
még inkább mint unitárius, ítéletében elfogult lett volna s azért 
állitotta volna, hogy szent volt, lássuk meg Renant, az új idők nagy 
francia emberét, hogy miképpen emlékezik Channingről. Renan így 
ír: , Channing egy igazi próféta volt, mert a jövő evangéliuma 
harangjának első intő hangját tisztán hallotta. Önöknek okuk van 
tisztelni a 19-ik évszáz .szentjeinek egyikét s bizonnyára a legna- 
gyobbat mindazok között, kiket Róma szentté avatott. A Channing 
tanításai a béke és szeretet tanításai s igazaknak maradnak mindig, 
bármi legyen is a tudomány és szabadszellem evoluciója". 

Egy angol ujság pedig (Christian Life) azt irja, hogy: , Chan- 
ning unitárius szent és emberbarát", Kell-e és lehet-e ennél hiveb- 
ben és igazabban jellemezni egy tökéletes embert ? 

Channing Ellery Vilmos az északamerikai köztársaság Rhode- 
Island államának Newport nevű városában született 1780 április 
7-én. Mind apai, mind anyai ágon szabadságszerető és szabadságért 
küzdő előkelő, nemes gondolkozású családból származott. 

Apja, a nagy szabadsághőssel és Amerika első elnökével, 

Washingtonnal szoros és meghitt baráti viszonyban volt. Fájdalom, 
nagyrabecsült atyját a jeles jogtudóst 13 éves korában elvesztette. 
Kilenc árva gyermek maradott a gyöngéd érzelmű és mély vallá- 
sossággal biró édes anyával gyászban. E veszteség nagy hatással 
volt a 13 éves gyermekre, mert kevés lévén a vagyon, a megél- 
hetés gondja e gyermek ifjú vállára is nagy mértékben ráne- 
hezült. 

Az anyai gyöngéd szeretet és szives figyelem, mint a nagy 
Széchenyi grófra és a dicső emlékű ifj. br. Wesselényi Miklósra, 
úgy Channingre is igen nágy hatással volt. 

De a kor is elhatározó befolyással volt tagadhatatlanul a 
fogékony lelkű ifjúra, a mi meg is látszott egész életműködésén. 
A szabadság, egyenlőség és testvériség nagy korszaka volt gyer- 
mek és ifjú korában s miután ezen levegő megtelitette lelki vilá- 
gát, onnan és abból származott minden írása, cselekedete, mely- 
lyel a rabszolgaság eltörlését, a munkásság anyagi és szellemi 
javitását, az egész emberiség önmivelődését soha meg nem szűnő 
erővel és lelkesedéssel szorgalmazta és munkálta. 

Már gyermekkorában játszó pajtásai társaságában nem tür- 
hette a nagyobbak erőszakoskodásait. A kisebbeket és gyengébbe- 
ket védelmezte és pedig oly megértő szeretettel, hogy az erőseb- 
bek is megüajoltak szivjósága és lelki nemessége előtt. 

Társaitól méltán kapta a , békebíró" szép cimet, mert gyak- 
ran szolgáltatott a civakodók között igazságot. 

Értelmében és lelkületében mindig a szépre, jóra és nemesre 
törekedett. A jellemtisztaságra már tanuló korában nagy súlyt fek- 
tetett. A legjelesebb emberek műveiből szeretett meritgetni és így 
a legigazabb és legtisztább eszű és jellemű emberek követőjévé 
vált. Ő maga írja, hogy e szókat: , Szeretet, Igazság, életem egész 
folyamában nagy kezdőbetükkel írtam". 

Egy tanulótársa pedig így jellemzi: , Oly tiszta ész, oly ne- 
mes jellemmel soha nem volt egyesülve." 

A Boston melletti Cambridgeben levő Harvard Collegiumban 
végezte tanulmányait 15 éves korától 8 éven keresztül. Az írásban, 
szónoklásban, történelem és bölcsészetben igyekezett magát legin- 
kább fejleszteni s mikor majdnem mindenki azt hitte, hogy jogi, 
orvosi vagy politikai pályára lép, hol nagy jövő állott előtte, min- 
denek meglepetésére a papi pályát választotta, így  okoskodván 

magában : , Gondolatom szerint tágasabb tere nyilik a hasznos 
működésnek és tiszteletnek a lelkészi hivatalban." 

Hogy árvaságba jutott testvéreiről is gondoskodhassék, házi 
nevelő lett, ahol a sok szellemi munka és egy veszedelmes tengeri 
út úgy meggyengitette testileg, hogy tökéletes egészsége többé 
nem volt. 

Ez időben erős lelki harcokon ment keresztül, amit a lé 
kisértés idejének is nevezhetünk. Lássuk meg e nagy küzdelmet 
saját leveléből: , Értelmi és erkölcsi harcokban a sziv és lélek oly 
elboritó izgalmain mentem át, hogy egész éjeken került az álom s 
már-már emésztési erőm is megromlott. De mégis hálaérzettel gon- 
dolok vissza a magány és gyakori elsötétedés ama napjaira és Éj- 
szakáira. E fájdalmas próbák közepette iment véghez bensőmben 
amaz életkérdés eldöntése: hogy lényem magasabb vagy alsóbb 
elveinek engedjek-e; hogy a szenvedély, a világ áldozata legyek-e, 
vagy az Isten szabad gyermeke és szolgája ? ! 

E nagy harcokban Channing döntött és győzött. Elhessegette 
magától a gonosz kisértést, mint az Úr Jézus a pusztában s lett 
Isten szabad gyermeke és szolgája, mert elvetette magától a Szent- 
háromság hitét, gondolatát és választotta azt, amit választott régen 
Dávid Ferenc: az egy igaz Isten hitét, egyszemélyüségét. 

Erről a belső lelki küzdelemről a magyar reformátusok egy 
nagy szabadgondolkozású embere, a már néhai Szász Károly püspök 
így írt 1863-ban a sárospataki füzetekben: , Channing azért fordult 
el a kálvinizmustól, mivel szerinte e tan megalacsonyitja az emberi 
szellemet, abszolut alárendeltségbe állitván azt Istenhez. Azon tan, 
mely az emberi akaratot szabad helyett szolgaakaratnak állitja, mely 
szerint tehát nemcsak a természeti világban, hanem az ember saját 
erkölcsi belvilágában is, Isten minden és az ember semmi — e tan 
Channing öntudatát fellázította". 

Ámbár Channing többször és nyiltan hangoztatta, hogy ő 
sohasem volt Szentháromsághivő, mégis ez időtől kezdve teljesen 
egységhivő szellemben írt és tanitott egész életén keresztül. Mind- 
azáltal a felekezetieskedést sohasem szerette és oly magas és ne- 
mes szellemi életű volt, hogy Channinget e téren minden más 
vallásuak a legtökéletesebbnek tartották és ismerték. 

Kétévi nevelősködés után másfél évet a családi körben töltött. 
Ezután kevés ideig tanár volt, mikor is az alig 23 éves ifjut egy- 
szerre két egyházközség hivta meg papjának, mint egykoron nagy 

szellemű elődjét: Dávid Ferencet. És csodálatos, hogy Channing 
nem a nagy, hanem a kis egyházközség meghivását fogadta el, 
azért, hogy jobban megfelelhessen hivatásának és több időt szen- 
telhessen az emberiség szent ügyének szolgálatjára. 

Boston városának Szövetség-utcai gyülekezetében lett tehát 
pap 1803-ban, ahol is majdnem 40 évig teljesitett szolgálatot. 16 
év mulva újabb templomot kellett épiteni, mert a kis templom az 
erősen megszaporodott gyülekezetet nem tudta már befogadni. 

Beszédében, szónoklataiban értelem, lélek volt egyszerüséggel 
és teljesen érthetőséggel kapcsolatban. Egész életén keresztül teljes 
szivbeli örömmel gondolt egy kislány hallgatójára, ki édesanyjának 
egykor, midőn Channing egy prédikációját végig hallgatta, így 
szólott: ,Én mind egy szóig értettem, amit a Tiszteletes úr 
mondott." 

Már életében oly nevezetes ember volt és oly nagy hirnévre 
tett szert, hogy nemcsak Amerikában, hanem Európában is már 
elismert tekintély volt. Egy angol uraság Amerikába készülvén, 
leánya ilyen szavakkal búcsuzott az apjától: , Két dologért irigyel- 
lek téged: látni fogod a Niagara vizesését és Channinget." Ön- 
kéntelen eszébe jut az embernek Zakheus esete, ki az út melletti 
fügefára mászott, hogy az idvezitő Úr Jézust megláthassa, Jézust 
és Channinget meglátni — a boldogságnak már egy érzete. 

Családi élete szép és boldogító volt. Édes anyja holtáig vele 
volt. Isten több gyermekkel áldotta meg frigyüket. Önként érthető 
dolog, hogy családjában és gyermekeiben az istenfélelem, a sze- 
retet, az erkölcs és hit legteljesebb mértékben uralkodott. 

Amerikában gyakran utazótt s minden ilyen útja alkalmával 
beszédeket és felolvasásokat tartott, ahol és amelyekben Channing 
lelki életének nagysága teljes mértékben megnyilvánult. 

Unitárius egyházunknak valódi éltető lelke volt, áldásteljes 
működésével kapcsolatban, mintegy 120 unitárius egyházközségnek 
ő volt létrehozója, megteremtője. Amely városban megjelent, ott 
úgy fogadták, mint hajdan Dávid Ferencet Kolozsvár városának 
"Torda-utcájában: hévvel, lelkesedéssel és rajongással, avagy Kossuth 
Lajost angliai és amerikai felolvasó útjában. 3 

Irásának, szónoklatának teljes erejével harcolt a rabszolgaság 
ellen, olyan nagy mértékben és nagy hatással, hogy a felszabadi- 
tott szerecsenek részére 100 milliókat gyűjtöttek s Afrika nyugati 
partján egy nagy földterületet vásároltak, ahol a szabaddá tett 

négerek Liberia néven szabad köztársaságot alkottak, amelyben a 
Channing képe és emléke a legnagyobb tiszteletben és elismerés- 
ben részesül mind a mai napig. 

Az tény, hogy más nagy és jeles emberek is részt vettek a 
rabszolgaság felszabaditásának jeles munkájában, de a vezérszere- 
pet úgy ebben, mint a jóra vezérlő egyletek létrehozásában és a 
szesz élvezése elleni nagy küzdelemben Channing vitte. 

Az önmivelésről tartott felolvasásában oly nagy erővel küzd 
a szeszes italok élvezete ellen, hogy minden tévelygés és nagyzás 
nélkül állíthatjuk, miszerint az Egyesült-Államok mai szesztilalmi 
törvénye ennek a kezdeményező lépésnek a következménye. 

Többek között pl. így ír: , Már, ha igaz az, hogy a vétkek- 
nek nagy része a szeszes italok használásából ered ; ha a szegény- 
és dolgozó-házakat, a börtönöket és fenyitő intézeteket nagy mér- 
tékben azok foglalják el, akiknél az első és fő rugó a vétekre a. 
pálinkagyárból és korcsmából származott ; ha a gyilkosság és lopás, 
a tulajdon és élet elleni legiszonyubb megtámadások a leggyor- . 
sabban a mértéktelenségnek a kifolyása, vajjon a kormány nincs-e . 
kötelezve, hogy törvényhozás útján megakadályozza az ily rettene-. 
tes társadalmi rosszakat szülő, ingerlő szerek árulását, stb.?" 

Tuckermann József hittudós felett tartott emlékbeszédjében, 
jellemző szavaival így festi e nagy emberbarátot az emberi Sors. 
feletti kesergésében : , A szegénység főkép a szeszes italok szer- 
feletti élvezetének tulajdonítható és hogy ez rendkivüli mértékben 
súlyositja a szűkölködők állapotát." Továbbá ezt mondja: , Oly 
érzéssel tekintett a pálinkát mérő boltokra, mintha egy pokolba 
nyiló farkasveremre tekintett volna." 

Az önművelésre való megállapításai ma és minden időben, 
nagyon megszivlelendők, mert ezeket mondja: , Mi főleg könyvek 
által élvezzük a kitünőbb elmékkel való érintkezést s ezt mindenki 
elérheti. A legjobb könyvekben nagy emberek beszélnek velünk, 
átadják nekünk legbecsesebb gondolataikat s lelkeiket a mieinkbe 
öntik. Hála legyen Istennek a könyvekért. Nem baj, bármily sze- 
gény vagyok. Nem baj, ha korom leggazdagabbjai nem is térnek 
be homályos hajlékomba. Ha a szent írók betérnek és helyet fog- 
lalnak fedelem alatt, ha Milton átlépi küszöbömet, hogy nekem 
a paradicsomról zengjen és Franklin, hogy engem az ő gyakorlati 
bölcsességével gazdagitson." 

Mindent az emberért tett, mert nagyon szerette embertársait, 

lett légyen fehér vagy fekete az. Ezért írja, hogy : ,az ember név 
nagyobb az elnök vagy király névnél", 

Nem csoda, ha halála alkalmával megsiratta Európa is, Ame- 
rika is. . 

; Halála elég korán jött és mégis sokat élt, hála a jó Istennek. 
. 1842 október 2-án halt meg. Ezt megelőzőleg útban volt, mely 
utazás közben lázas beteg lett. Mint egyik országos hirnévnek 
örvendő püspökünk: Aranyosrákosi Székely Sándor, úgy a jeles 
és világhírű Channing is utazásban kapott halálos betegséget. 

; Szülővárosában 30 ezer dollárnyi összeggel 1880-ban, szüle- 
tése 100 éves emlékünnepélye alkalmával, Channing-templomot 
emeltek ilyen felirattal : 


A hit, remény és szeretetnek 
1780 
Channing Ellery Vilmos 
Emlék Templom 
1880. 


Összes művei 1856-ban jelentek meg Bostonban 15-ik 
kiadásban. 

1880-ban pedig 100.000 példányban adták ki és hamarosan 
. mind elfogyott. 

ő Magyar kiadásban is megjelent hat kötet az 1870—1880-as 
évékben, a nagynevű Kriza püspök kezdeményezésére, unitárius 
papok és tanárok forditásában. Sajnos, csak ez egyetlen magyar 
. kiadás jelent meg, holott érdemes volna, hogy falun levő hiveink 
is megismerjék az egyszerű és könnyen megérttető irállyal megirt, 
sok hasznos iratokat, vallásos és szociális dolgokról írott műveket, 
. jeles életiratokat és szépen zengő prédikációkat Istenről, Krisztusról, 
egyházról, emberről és lélekről. 

Végtelen sok anyagi és erkölcsi haszon hárulna mireánk ezen 
. művek megismeréséből, , mert megnyerné szivünket vallásos érzel- 
mének ereje által és uralkodnék azokon", a nagy Emerson mon- 
dása szerint. 

É Fájdalom, más vallásuak a nagy művelt országokban sokkal 
jobban ismerik, többre becsülik és értékelik Channinget, mint mi, 
legalább is erről tesznek tanuságot elhangzott beszédeik és írásos 
vallomásaik. 

I Igy pl. Stanley, hirneves anglikán lelkész, azt írja, hogy egy- 


SZÍ 


Jegyzetek Channing Ellery Vilmos életéhez. b; 


a 


szer sem prédikált, hogy Channing nevét ne emlitette volna vagy 
műveiből ne idézett volna. Sírját meglátogatta s a kövön az van 
írva, hogy nemcsak ama egyház hivei tisztelték, melynek tagja volt, 
hanem az egész keresztény világ. A franciák új Fenelonnak nevezik, 
a németek új Schleiermachernek. Channing, mint ember: görög, 
mint polgár: római s mint keresztény : apostol. 

Herford mondja: , Channing nemcsak Amerikáé — hanem 
Európáé is." : 

Még hizelgőbb egy jeles olasz államférfi, Terenzio Mamiani 
mondása, mely így hangzik: , Olaszhonban a vallás lehetséges, de 
csakis a Channing-féle szellemben és irányban." 

Becher Henrik, kongregácionálista jeles szónok, így szól mi- 
hozzánk, unitáriusokhoz: , Ne gondolják, unitáriusokul, hogy Chan- 
ning csak az Önöké, mert Ő a mienk is. Ő világosságul szolgált 
ama napokban. Ha Channing a róm. kath. egyházhoz tartoznék, 
szent lett volna; de azért nem kevésbé szent, mivel unitárius." 

Cadet Felix, a párisi elemi iskolák felügyelője, ezt írja : 
, Boston egy második Franklint adott nekünk, egy második vezért 
az erény régióiba." 

Clarke, Amerika első teológusa és kiváló egyházi író, a buz- 
ditást Channingtől nyerte. Szerinte: , Pál apostol óta senki se látta 
oly tisztán, mint Channing, amaz idő elközeledését, midőn a 
krisztusi szeretet és igazság hatalma által az ellenségeskedések meg- 
szünnek s a különböző felekezetek egymásnak a békejobbját nyújtják." 

Martineau szintén Channing hatása alatt volt utóbb, mert 
előbb Pristley-t követte. Egyidőben Martineau és két angol unitá- 
rius paptársa 13 anglikán pappal vitáztak és nyertek is. E vitát 
Channing nagy figyelemmel kisérte és az angol vallásos életre sok 
jót remélt, ami be is következett. 

Ime röviden megszólaltattam a művelt világ különböző hitű 
és gondolkozású emberei közül a legkiválóbbakat és azok kivétel 
nélkül a legnagyobb elismeréssel emlékeznek meg Channingről és 
kiváló tisztelettel hódolnak emlékének ; nemcsak, hanem egyenesen 
szentnek nevezik, ami a lelkületnek tisztaságát, a vallásos hitnek 
és életnek legmagasabb fokát jelenti. S mindezen és ezekhez ha- 
sonló megállapítások jellemes életéből, cselekedeteiből, írásaiból, 
Isten- és emberbaráti szeretetéből kifolyólag vannak megállapitva, 
ami azt mutatja és bizonyitja, hogy krisztusibb módon ember nem 
élhet, nem cselekedhetik, mint tevé azt Channing. 

Jegyzetek Channing Ellery Vilmos életéhez. 


Bizony mondom, miszerint igaz is az ő írása, midőn gy 117 


; , Semmi sem oly szükséges, mint a polgárokban és kormányzók- 
ban felébreszteni a keresztény erkölcsi törvény legfőbb hatalmáról 


való meggyőződést. Ha ez megeshetnék, a föld nem lenne, mint 
ahogy most bizonyos mértékben van, a pokol képe, haném újra 
paradicsomi ékességet kezdene felölteni, mert az államnak semmi- 


. féle döntvénye fel nem oldoz az erkölcsi törvény alól." 


Aki így ír, így él, így tanit, az csakugyan valóságos apostol. 
Simor hercegprimásnak az esztergomi bazilikában márvány- 


. szobra van prédikáló alakban, ami nagy megtiszteltetés és kedves 
. emlék. Channing emlékére ezelőtt 50 évvel a hálás utókor és az 


emléket tisztelő kegyelet születése, 100 éves emlékünnepélyére, 


. templomot épitett, ami sokkal többet érő a szobornál, 


Mi és a mieink, a szivünket, lelkünket tegyük templommá, 


. melyben a nagy és szent emlékű Channing emléke mindig éljen 


s minket és mieinket is éltessen az ő és nagy mestere, a Krisztus 
szellemében, mert: , Elég a tanítványnak, ha olyan, mint az ő 
Mestere. " Péter Sándor. 


ze Gő 


Unitárius hiszekegy. 


Azt hisszük, talán nem lesz érdekesség nélkül való magyar 
unitárius olvasó közönségünk előtt H. Bodell Smith angol papnak . 
magaformálta unitárius hiszekegye, amint az az , Inguirer" angol 
unitárius folyóirat február 14.-i számában olvasható, 

Ime a cikk teljes egészében : 

A mi unitárius hiveink jelentős többsége s bizonyára a más- 
vallású érdeklődő közönség is kétségkivül örülni fog, ha egy olyan 
hitvallást olvashat, amely a jelenlegi unitárius felfogást tisztán fejezi 
ki. Bátor leszek az alábbiakban kifejteni a mi unitárius álláspon- 
tunkat s nagyon fogok örülni, ha más unitárius hiveink tudatják velem, 
mennyiben értenek egyet az én hiszekegyemmel, avagy találnak-e 
benne egy s más változtatni valót. 

Az unitárizmust az igazság után való szabad kutatás jel- 
. lemzi s e kutatásban igyekszik mindig az egység alapján állani. 
Az effajta kutatás szükségképpen való eredménye az, hogy a meg- 
talált és a hitvallásban kifejezésre juttatott igazságnak összhang- 
ban kell állnia a józanésszel és mindazon tapasztalati tényekkel, 
amik akár a tudományban, akár a szentírásban, akár pedig a min- 
dennapi élet közönséges megnyilvánulásaiban föllelhetők. Minthogy 
pedig naponkint újabb-újabb fölfedezések gazdagitják a tudományt, 
a mi hiszekegyünknek ssem szabad megmerevedett, változhatatlan 
tételekből állania, hanem igazodnia kell az újabban feltalált igaz- 
ságok után. : 

A hit és tudomány mai állásában én az unitárius hiszekegy 
tételeit a következőképpen fogalmaznám meg : 

Hiszek egy Istenben, aki nem más, mint egyedül való, osz- 
tatlan főhatalmasság és minden életnek forrása. Hiszem, hogy Ő 
az egész mindenséget átfogó ész és akarat, ki teremt és fenntart 
mindeneket ; hiszem, hogy Ő atyja minden emberi léleknek, ki 

Unitárius hiszekegy. 


. gyermekeit soha el nem múló, változhatatlan szeretettel szereti 


örökké. 

Hiszek az egész emberiség egységében. Az emberek mind- 
nyájan gyermekei az egy Istennek, kiket Ő a maga isteni termé- 
szete részeseivé azért tett, hogy legyenek tökéletesek, mint az ő 
mennyei atyjuk tökéletes. Minden egyes ember tagja az egész em- 
beriségnek ; ezért mindnyájunk kötelessége egymás gondját föl- 
vennünk s arra törekednünk, hogy az emberek általános testvéri 
egysége megvalósuljon. 

Hiszek Jézus egységében, egyetlen természetében, ki született, 
mint más ember ; fia Jőzsefnek és Máriának ; hiszem, hogy Ő va- 
lóságos ember volt a többi emberek között, hogy ő testvérünk, 
ki Istentől való függésében az Isten atyaságának s az egész em- 
beriség testvériségének prófétájává lőn s az igaz életre nagy pél- 
dát mutatott. 

Hiszek az összes embereknek Istennel való egységében, amely 
emberek mindnyájan gyermekei az egy őmagától való, mindent át- 
fogó atyának. Ez egység pedig akkor nyilvánul meg a maga tel- 
jességében, ha minden mi emberi ügyeinkben az isteni akaratot 
cselekesszük. 

Hiszek az általános haladás egységében. Hiszem, hogy min- 
den haladás az emberek megigazulása felé vezet, kiterjeszti az igaz 
testvériséget és növeli s részben megvalósítja az embereknek a tö- 
kéletes életre vezető nagy szándékát. 

Hiszek a hit egységében, amennyiben egy hit sem lehet más, 
mint igazságosság, vagyis annak cselekvése, ami méltányos egy- 
felől Istennel szemben gyakorolt imádkozásunkban, másfelől az 
emberekkel szemben tanusitott magunkviseletében ; ez az az egyet- 
len hit, amit minden felekezet, minden nép és minden ország el- 
fogadhat. 

Hiszek a halhatatlanság egységében, mint amely halhatatlan- 
ság nem egyéb, mint egyetlen és szakadatlan folytonosság ebben 
és a jövő életben és amely az örökkévalóság nagy iskolájában szer- 
zett tapasztalatokon és tanitásokon keresztül végtére is az egész 
emberiséget a tökéletes élet nagy céljához vezeti. 

Hiszek minden igazság egységében, mert az igazság, nevez- 
zék azt bármilyen néven, legyen az akár vallási, akár tudományos, 
politikai, ipari, társadalmi, vagy bármiféle más igazság, mind meg- 
egyezik egymással abban, hogy az isteni akaratból fejez ki vala- 


Unitárius hiszekegy. 


mit. Minthogy pedig minden dolog, mely külön-külön megegyezik 
egy másik dologgal, egymással is megegyezik : ezért minden igaz- 
ság végeredményben egy. 

Hiszek a világbéke egységében, mely a nemzetek nagy csa- 
ládjainak megegyezésével és együttműködésével fog létrejönni úgy, 
hogyha közös erővel munkáljuk az összes népek egyforma bizton- 
ságát, lévén egy nép jóléte az egész emberiség jóléte. 

Hiszem, hogy Istennek országa megvalósítható e földön, ha 
életünk minden megnyilvánulásában és minden, mi dolgainkban 
közös megegyezéssel keressük először Isten igazságosságát és ez- 
által a folyton növekvő emberi boldogság gyönyörüséges cseleke- 
deteit munkáljuk szüntelen. 

Ilyenformán festene körülbelül az én hiszekegyem, amely, 
merem állitani, majdnem mindenben megfelel a mai unitárizmus 
teológiai álláspontjának. Összhangban van Jézus tanitásaival s az 
ő hirdette valódi keresztény evangéliummal; amellett észszerű és 
Istenről, az emberről, az élet céljáról s az ember rendeltetéséről 
való eszméket megfelelő módon juttatja kifejezésre. 

És ez az unitárius kereszténység az a hitforma, amire az 
egész emberiségnek manapság legnagyobb szüksége van. Csakhogy 
a világ róla édeskeveset tud. Mintha mi magunk rejtenők szán- 
szándékkal véka alá. Pedig a mi vállainkra nehezedik az a terhes 
feladat, hogy ismertté tegyük az egész emberiség előtt. És a mi 
vállainkra nehezedik a súlyos felelősség is. Volna csak nekünk egy 
unitárius Wesley Jánosunk, aki az ő lobogó lelkületével fel tudna 
rázni közönyösségünkből, akkor, meg vagyok győződve, a leg- 
nagyobb vallási megújhodást tudnók létrehozni, amit valaha is a 
világ látott s mérhetetlen áldást árasztanánk az emberek millióira. 

Eddig szól a cikk. Az ,Inguirer" március 8-iki számában 
ismét megszólal Bodell Smith, jelezvén, hogy a lefolyt pár heti 
időközben sok papi és világi ember nyilatkozott elismerőleg és 
helyeslőleg az ő hiszekegyéről. Úgy látszik, aláirásokat is gyűjt 
az ő hitformája érdekében s azt tervezi, hogy a jövő évi angol 
unitáriusok nagygyűlése elé terjeszti hivatalos jóvágyás végett. 

Ha ez megtörténik, tervbe vette az ügy egyházi és társadalmi 
propagálását és soraiból, a józan megfontolás mellett, annyi ideális 
lelkesedés hangzik ki, hogy hajlandók vagyunk hinni: Bodell 
Smithben megtaláltuk az új, unitárius Wesley Jánosunkat. 

Adja Isten, hogy úgy legyen ! Márkos Albert. 


rés ÜÜjtea 


Egyháztörténelmi adatok.! 


; 1919 januárjában a budapesti unitárius egyházközség irodá- 
jában azt a hirt kaptuk, hogy a népkormány a vallásügyi minisz- 


.  tériumot meg fogja szüntetni s az egyházi anyakönyvektől kezdve, 


uz a b ak leáll, ah ék álá 


minden egyházi és vallási vonatkozású felszerelést: kegyszereket 
stb. el fog kobozni, vagy ki fog venni az egyházak kezéből. Az 
egyházak vezetői a hir vétele után küldöttséget szerveztünk és ki- 
hallgatást kértünk a kultuszminisztertől. Garami főnépbiztos fogadta 
a 40—50 férfi- és nőtagból álló küldöttséget. A küldöttség férfi és 
női vezetői határozott hangon figyelmeztették a közoktatás vezető- 
jét, hogy igen veszedelmes talajra lépett, mert sem az egyházakat, 
sem a templomokat egy tollvonással megszüntetni nem lehet. A 
teljhatalmú miniszter roppant hidegvérrel és teljesen mozdulatlanul 
hallgatta végig az elkeseredett beszédeket s a végén két szóban 
kijelentette: nem fogok tágitani szilárd elhatározásomtól. 

Legrövidebb idő alatt megkezdődött a kiszállás, összeirás és 
az elszállítás. Szerencsére becsületes keresztény férfiak is voltak a 
bizottságokban, akik minden tisztességgel jártak el. De a vége mégis 
az volt, hogy még a könyvtárunk egyrészét, a vallás irodalmához 
tartozó könyveket is szekérre rakták és elszállították. 

Ezután olyan események következtek, amilyeneket csak a féke- 
veszett belháború szokott termelni. Minden elveszitette értékét, ami 
régi. Hogy az egyház után a család következett, hogy az egyházi 
szentségek után a családi szentségekre, a családra s a gyermekekre 
került sor, ma már nem feltünő, de elgondolni is szörnyű, hogy a 
kis gyermeket leveszik az anya kebléről, az iskolás leánygyerme- 
keket felvilágosítják a nőiség titkairól, mert az új világ előtt sem- 
minek sincs értéke, ami régi. 

Az egyházi emberekre s általában a burgoisikre (burzsujok) 
nehéz napok következtek. Nekem is, aki a fővárosba voltam Szo- 


1 Levéltári kutatások a budapesti kommunizmus idején. 


Egyháztörténelmi adatok. 


rulva, bőven kijutott. Az élet és a megélhetés mindig hajszálon 
függött. Menedéket, rejtekhelyet kellett keresni és ilyeneket találtam : 
a Magyar Tudományos Akadémia levéltárában, a Tudomány Egye- 
tem könyvtárában és az Országos Levéltárnak erdélyrészi csoport- 
jában. Hat hónap legnagyobb részét ezekben a nagyszerű gyűjte- 
ményekben töltöttem s ami unitárius vonatkozásut találtam, jegy- 
zékbe vettem és a nevezetesebb darabokat nagy figyelemmel és 
pontossággal lemásoltam. . 

Szegény Erdély és szegény unitárius egyház! Mi nem történt 
veletek 1691-től 1848-ig. 

Jónak látom a nevezetesebb okmányok közlését megkezdeni, 
Az egyháztörténelem egykori megirója — remélem — örvendezni 
fog, hogy a Keresztény Magvető égyháztörténelmi adatai szaporodnak. 


is 
A sepsiszentiványi templom elvétele. 


Megelőző közlemények a Ker. Magvető X. köt. 104. és 123. lapjain. 
Orsz. Levéltár ad N. 6552/1793. 


Anno 1726 Die 7-o July postulata pro parte Ecclesiae Ro- 
mano- Catolicae Sepsi Szent-Ivanyiensis. 

1-o Az Catholicus Pater Ö kegyelme számára a kepe annua- 
tim azon mód szerént, mint praedicator idejében bé szolgáltatott, 
mindenektől sine tergiversatione administraltassék,. 

2-do in casu necessitatis tartoznak hasonló mód és régi usus 
szerént succuralni az emlitett ecclesiahoz Épület dolgából ugy 
mint ha Épület és fundus körül való sövény fedeles kertel, amint 
illyen mezőföldön a szabad erdőből lehet épületre alkalmatos bo- 
rona fát és vesszőt kapni s szállittani. 

3-io Ezeket ea condittionis declaratione kell kinek-kinek érteni, 
hogy a modo imposterum senki a Catholicusok közül semmi szin 
és praetextus alatt Praedicatort semmi némü functióra (ezt értvén 
az Acatholicus Mesterről is) béhozni s admittálni absolute ne meré- 


szellyen mind addig, valamig publica Authoritate a két fél között 


külömb determinatio nem lészen, és Tiszteletes Pater Ő kegyelmé- 
nek is maga Superioritol dispositioja nem lészen hoc addito, ezen 
Conditio az elébbeni contractusnak ne praejudicaljanak, se dero- 


galjanak ezen specificalt punctumoknak annualván subscribaltuc 
seguentimodo. 

Égyháztörténelmi adatok. 


; Szent Iványi Tamás deák m. p., Sepsi Szent Iványi Mihálly 
deák nob. m. p., Pollyános Benedek m. p., Bartha Tamás m. DE 
Márkos László m. p., Berde István m. p., Berde Péter, Kese Fe- 


. rentz, Berde Mihálly, Benke Tamás m. p., Kese Balázs m. p., Benke 


Gábor m. p., Küss Páll Jakab, Kotsis Péter, maga személlyében 
m..p., Jó András m. p., Földes Bálint m. p., Temerdek Sámuel m. p., 
Deák Ferentz m. p., Deák György ex. Consessu Dnor suorum 
terrestrium Domini Clementis Bartha Consortis Barbarae Lajos m. p. 
En Bartha Kelemen subscribalok arol, hogy az Pater akarattya ellen 
Papot nem hozunk bé Szent-Ivánba, valamind Determinatio nem 
lészen ut supra. 

Pro Illiteratis Bagoly Mihally és Orbán József manu aliena 
propter alliteraturam pronotatus Clemens Barta m. p., Benke János 
Senior m. p., Benke Mihály m. p., Szabó Mihály m. p., Szent- 
Iványi Sámuel Déák nobilis, s Tamás Deák ur sellére, Maxay Mihály, 
Tamás Deák ur tiszttartója m. p. 


IZ; 


Ezen Subscriptionk alat emanalt Testymonialis azon elébbeni 
vinculum tenora szerént observáltatik mitőllünk és az másrészről is 
hasonlóképpen. 

Sepsi Szent Iványi unitaria religion iévő becsületes Atlyafiak 
a Szent Iványi Templom Catolicusok kezéhez lett reaplicaltatása 
után az Ecclesiához praetendaltatott holmi egj darabb földről a 
Tisztelendő Szent-Iványi Catholicus Parochus szolgáit és jármos 
marháit amint be vitték volt elött égy néhány napokkal, és mind 
a Patert maga személlyében, s mind az egész Catholicus Rendeket 
illetlenül traktálták, abbeli errorokat, fogyatkozásokat és in perpe- 
tuum sopialni kivánván, egyenlő égy akaratból és meg égjezésből 
küldötték be a Tisztelendő Páter Ö kegyelméhez a Nemesség ré- 
sziről NS. Sámuel Déák uramot, a község részéről Kese Ferentzet, 
kiknek Ö kegyelme és a catholicus Rendek tőnek ilyen Punctumokat. 

1-mo Ha a betsületes Unitaria Religion lévő Atyafiak ugy 
akarnak hogy mind mostani helytelen tselekedetek eltöröltessék, s 
mind ezután eshető rosz Conseguentiák eltávolittassanák legelsőb- 
ben is minden illetlen szókat, terminusokat fegyegetődzéseket mellyel 
papi vagy saecularis catholicus rendek megbántódhatnának, vagy 
contumeliose bosszanthatnának, vagy a catholicus religio despec- 
tussára szolgálnának magoktól eltávoztassanak. A templomot, Pa- 

rochia és Scola házait és ahoz való erdőt, mezőt, réteket, faluban 
lehető pertinentiákat nem invádálják, sőt egész jussal, mellyekkel 
eleitől fogva eddig birattak és magok is éltetni szoktak a T. Paro- 
chusokat élni nem ímpediálják, sőt magok is éltetni kiványák, sub 
paena ártuculári seorsum Contravenientibus catum irrogandi, hanem 
ha mi Jussok lehet, valamely. darab földhöz, vagy egyébb pertinen- 
tiához és placidis az itt valo Catholicus Rendektől s Parochustól, 
placidis nem optineálhatnak, tandem per debitas Instantias supe- 
riores abbéli praetentiojokat sine tamen tumultu folytathassák. 

Nem különben Templomhoz tartozni szokott minden készü- 
leteket, kehelyeket, patinákat, ampullákat és egyéb akármi nével 
nevezhető Ezüst, Arany edényeket, Materiákat, seljem és egyébb 
matériákból állo öltözeteket valamelyek per manus kezekre jöhet- 
tek adjanak ugy elő, hogy ha valamit azokból eltitkolnának, vagy 
elő nem adnának, vagy ezután is valaha kitudódnék, eo facto 
Brachio Militari ki keresni és rehabeálni, ha medio tempore dis- 
traháltatott volna is a Catholicus parochusnak  Arbitriumában áll- 
jon, assecuralja e Converto a T. Pater és Catholicus Rendek a 
betsületes unitárius atyafiakat, hogy semmit azokból el nem  vész- 
nek se nem kivánnak, hanem praecise azokat, melyek ezelött is a 
Catholicusoknak és Isten s templom tisztességére a régi Papista 
(ecclesianak) conferáltatott portékáknak ismértetnek lenni, melly 
Punctumokat minnyájok elött közönséges falu Gyülésében, vagy 
Unitaria Religion levők minnyájan jelen létekben felolvastatván és 
rumináltatván, s megfontoltatván mindenekben acceptáltan és min- 
den Clausulait rehabeálni kivánván, magunkat sponte et libere sub- 
mittaltuk, melyek nagyobb erősségére, és örökös megállására adjuk 
ezen irásunkat mind a Nemesség, s mind a község részéről fele- 
sen subscribálván és Petsétünkkel megerősitvén. Act. S. Szent 
Ivany 14 Junii A. 1726. 

Tamás, Mihally Déák Nob. senr. m. p., Szent-Iványi Sámuel 
Deák Nob m. p., Laborfalvi Páll János Benedek Nob., Szent Iványi 
Benke Tamás m. p., Márkos Lászlo m. p., Pro Illiteratis  senr., 
Benke Samuel, Benke Gábor, Benke János jor., Kese Ferencz, 
Kese Balázs, Kispáll Jakab, Berde István, Berde Mihály, Berde 
Péter, Jó András, Temerdek Samuel, Berde Ferencz. 

Hátjegyzés : Ad Gravam. 2-de. 


Közli : Dr. Boros György. 

Szentmártoni Kálmán: Heraklides Basilikos Jakab 
moldovai fejedelem és a magyarok. Különlenyomat a székely- 
kereszturi unitárius főgimnázium 1929/30. isk. évi értesitőjéből, 
Globus-könyvnyomda. 49 I. 

Szentmártoni Káimán székelykereszturi tanár érdekes és szé- 
leskörű történelmi tanulmányok alapján írta meg Basilikos Jakab 
életrajzát, amelyben kimutatja, hogy ez az egyszerű görög matróz 
fia, kiváló képességei által, Európa különböző országaiban tett 
utazásai és szerzett magas összeköttetései révén, miként szerezte 
meg magyar pénzen és magyar katonai ügyességgel Moldova feje- 
delmi székét s 2 évi uralkodás után, miként veszitette el nemcsak 
fejedelmi székét, hanem életét is. Minket, politikai pulyafutása mel- 
lett, különösen vallási nézetei érdekelnek. Személyes ismeretség 
kötötte a lutheri reformáció jeles alakjához: Melanchton Fülöphöz, 
akivel állandó levelezésben állott. Vilnában megismerkedett Radziwil 
Miklós herceggel, aki a lengyel szociniánizmus főpatronusa volt. 
Vallási felfogására nézve egyes írók eretneknek, mások lutheránus- 
nak, mások reformátusnak, unitáriusnak vagy egyszerűen protes- : 
tánsnak mondják. Szentmártoni azt állitja, hogy unitárius volt. Nem 
Erdélyben lett unitáriussá, hanem Lengyelországban, Radziwil her- 
ceggel és Lismanini Ferenccel való összeköttetéseiből állapitja meg 
ezt, amelyet különben egyes német, sőt román források is támo- 
gatnak. De ezt igazolná az is, hogy Kotnárban általa alapitott ka- 
tonai iskola igazgatója Sommer János volt, aki későbben a kolozs- 
vári unitárius iskola igazgatója lett, aki egyben a leghitelesebb 
történetírója Basilikosnak. 

Ezek alapján megállapithatjuk azt, hogy Basilikos a szó igazi 
értelmében vett unitárius nem lehetett, mert ő 1563-ban meghalt. 
Az unitárius egyház megalapítása pedig 1566-ban kezdődik. Azon- 
ban a lengyel szociniánusokkal való összeköttetéseiből az követ- 

kezik, hogy tényleg ántitrinitárius volt, ami az első lépés az unitá- 
rizmus: felé. Szentmártoni különben minden elismerésre méltó 
pagandájára rávilágított s ezáltal az érdeklődésnek újabb útjait 
nyitotta meg. 

A kolozsvári unitárius kollégium értesiítője az 1928/29., 
1929/30. isk. évekről." Közli: Gálffy Zsigmond, igazgató. Külső 
és belső körülmények okozták azt, hogy a kolozsvári kollégium 
régi, megszokott értesitője az 1927/28. isk. évről egyáltalában nem 
jelent meg s most is két évről egyszerre látott napvilágot és pedig 
a lehető legrövidebb terjedelemben. Az 1928/29. évi részben Márkos 
Albert röviden, de markáns vonásokban méltatja Dr. Kiss Ernő 
tanár munkásságát, aki ez intézetnél eltöltött 27 évi szolgálat után, 
1929 január 1-én nyugalomba vonult. Nevezetes eseménye ennek 
az isk. évnek az, hogy miután Dr. Borbély István igazgatót az 
E. Főtanács teol. tanárrá választotta, helyét Gálffy Zsigmond tanár- 
ral töltötte be. Ugyancsak ez évben tértünk át a régi, kripróbált 
VIII. osztályos gimnáziumról az új, VII. osztályos liceumra, amely 
két tagozatból áll, u. m. a három alsó (gimnázium) és négy felső 
(liceum) osztály. Beiratkozott 197 tanuló, akik közül 14 évközben 
kimaradt. Az unitáriusok létszáma 119 volt. Az elemi iskolába be- 
iratkozott 67 tanuló, akik közül 46 volt unitárius. 

Az 1929/30. isk. évben beiratkozott 181 növendék, akik közül 
131 volt unitárius. Az elemi iskolába beiratkozott 85, akik közül 
46 volt unitárius. Az értesítő román és magyar nyelven jelent meg. 
Egybeállítása gondos, külső alakja szép. 

Egyházközségi lapjaink. A magyar unitárius sajtópropa- 
ganda egy újabb állomásához érkezett el, egyházközségi lapjaink 
megindulásával. Külföldön már több évtizedes multra visszatekintő 
egyházközségi hiradók szolgálják az egyháztársadalmi élet számos 
megnyilvánulását s működésük serkentőleg és elevenitőleg hat min- 
den megmozdulásra, 


Nálunk két egyházközségi hiradó mutatkozott be mostanában 
két városi egyházközségünkben. Kolozsvárt már tavaly megindult 
Szent-Iványi Sándor lelkész szerkesztésében az , Unitárius  Tudó- 
sitó", mig Brassóban Kovács Lajos lelkész szerkeszti az , Unitá- 
rius Hiradó" cimen megjelenő egyházközségi közlönyt. Ügyesen 
összeállított tartalmuk korán fogja biztositani számukra a népsze- 
rűséget s egyházközségeik hiveinek elválaszthatatlan barátja és fel- 
világosítója lesz. Könyomatos sokszorositásban hasonló egyház- 
községi tudósítót szerkesztenek és adnak ki egyházközségeik hivei- 

nek tájékoztatására ifj. Lőrinczy Dénes lupény-vulkáni és Balázs 
serenc mészkői lelkészek is. 


. jézus. Én Birodalmam". Egyházi beszédek. Irta Biró László 
hosszúfalui ág. h. ev. lelkész. 

Móricz István könyvnyomdája Sepsiszentgyörgy 1930. 15 ives 
terjedelmes beszédkötet, melyet hivatását átérző és hivei lelki hala- 
idásáért és boldogulásáért lelkesedő hív lelkipásztor adott a nagy- 
zönség elé. A mi magyar kisebbségi faji életünk küzdelmes egy- 
házi törekvéseinek megnyilatkozása igen sok tekintetben ez a kötet 
egyházi beszéd. Eltekintve egynéhány dogmátikus izű és vonatko- 
zású beszédtől (Isten szövetségkötése. Jóvátételi kérdés a világtör- 
ténelemben stb. cimű beszédek), a java része a mi mai korunk 
embereinek meghallgatására alkalmas igehirdetés. 

Minden beszédében rámutat a mai egyházi élet belső tartal- 
mának szükséges meg- és átélésére s igen helyesen mutat rá több 
beszédében arra a való tényre, hogy fennmaradásunk és jövőnk 
:ssakis egyházaink keretében történhetik. 

Sajnos az író, illetve az igehirdető is fájdalmasan látja és 
tapasztalja — ami közös fájdalmas tény —, hogy hiveink nagy 
jöbbsége nem igen akarja megérteni, annál kevésbé élni ezt az 
áldozatos egyházi életet, de azért népünknek ilyen irányú biztatása, 
serkentése. nem szünetelhet már csak a jövő nemzedék szempont- 
jából sem. 

Az a lelkipásztor teljesíti helyesen és evangéliumszerüen fel- 
adatát, aki a szószéket nem zárja el a való élettől, hanem kapcso- 
latba hozza. 

Biró László ilyen lelkipásztornak mutatkozik igehirdetése alap- 
ezt mutatják , Keressétek az Urat", , Képmutatás nélkül való 
hit", , Amire a természet tanit" cimű beszédei. 

:Hogy mennyire komolyan és lélekből fogja fel lelkészi hiva- 
lását, ezt — őt nem ismerve — abból következtetem, hogy lelkészi 
onferencián tartott , Viseljetek gondot magatokra" cimű beszédé- 
ben minden tétovázás nélkül rámutat arra, hogy a gyülekezeti élet 
jokat felpanaszolt eredménytelenségének igen sok tekintetben az az 
ka, hogy a lelki pásztorok nem forditanak elég gondot magukra, 
nincs újjászületésük, önálló tiszta lelki életük, sokan a papi palástot 
is csak azért veszik vállukra, mert kenyeret jelent. 

. . Kivánjuk, hogy legyen eredményes lelkésztársunk fáradságos 
szellemi és anyagi áldozatos munkája. ÚT 

Az Unitárius Irodalmi Társaság a folyó évi 3-ik felolvasó 
ülését Kolozsvárt február 26-án tartotta az unitárius kollégium disz- 
termében, a termet zsufolásig megtöltött hallgatóság előtt. Dr. Fe- 
renczy Géza elnöki megnyitója vezette be, melyet folyóiratunk je- 
len számában egész terjedelmében közlünk. Dr. Varga Béla , Indi- 
viduálizmus és unitárizmus" cimen tartott mélyen szántó felolva- 
sást, melyet közelebbről szintén közölni fogunk. Ürmösy Károlyné 
kedves, hangulatos verseit olvasta fel Szabó Jolán nagy tetszés 
mellett. Deák Ferenc ,A tejút rendszere" cimen széles tudással, 
érdekes fejtegetés közben ismertette a csillagok végtelen világát s 
rámutatott arra, hogy ennek tanulmányozása a tiszta erkölcs ma- 
gaslataira és a világokat bölcsen kormányzó Isten hitére emel. 
Végül Gyallay-Papp Domokosné szépen csengő, iskolázott hang- 
ján előadott kedves énekszámával gyönyörködtette a hálás hallga- 
tóságot, amelyet Ütő Mária kisért zongorán preciz játékával. 

Egy kis statisztika. Az erdélyi magyar unitáriusok száma 
az utolsó tiz esztendőben a következő hullámzást mutatta : 1919-ben 
a számuk 73.705 lélek. A következő évben számuk valamit nő : 
73.903; 1921-ben az apadás még alig észrevehető : 73.852, de a 
következő évben eléri mélypontját 68.716 lélekkel, ami a Magyar- 
országra repatriáltak nagy tömegével magyarázható. Ettől az időtől 
kezdve megindul a lassú gyarapodás, amelyik csak 1926-ban mu- 
tat valamelyes visszaesést, de a következő évben a gyarapodás 
ismét megindul s lassan növekszik. 1929-ben a hivek száma: 
72.700 lélek, amely szám dacára a repatriálás következtében be- 
következett elég nagy veszteségnek, csak 1005 lélekkel kevesebb a 
tiz évvel ezelőtti kimutatásnál. Kisebbségi sorsunk első tiz eszten- 
dejében 1919. és 1928. között, a születések száma 18.488, mig a 
halálozásoké 12.569 lélekkel, ennél jóval kevesebb volt. — Az er- 
délyi magyar unitáriusok iskolai szervezete a következő képet adja : 

Az elemi iskolák száma 1919-ben 28, 1929-ben 37. 1919-ben két 
. polgári iskola működött, mig 1929-ben égy sem. A liceumok (fő- 
gimnáziumok) száma 1919-ben és 1929-ben egyaránt 2. Teológiai 
akadémiája megmaradt sőt a tanszékek számának gyarapodása ör- 
. vendetés fejlődésnek könyvelhető el. Az elemi iskolákban 1929-ben 
. 53 tanerő működik, akik a 37 elemi iskolában 1630 gyermeket 
. részesitenek oktatásban. 1919. és 1929. időközben 65 végzett .teo- 
— lógiai akadémiai hallgatót neveztek ki rendes lelkésznek, — Az er- 
. délyi magyar unitárius egyház ingatlan vagyona szintén nagy vál- 
. tozáson ment keresztül. Az imperium változásakor a magyar uni- 
 tárius egyháznak 17.916 hold 875 L] öl ingatlana volt, melyből 
6965 hold 1207 CI öl az egyház-egyetemé, 10.950 hold 1268 0 
öl pedig az egyházközségek tulajdona volt. A kisajátítás, amelyik 
. az agrárreform folyományaként következett be, úgy az egyelemes 
egyház, mint az egyes egyházközségek vagyonát alaposan meg- 
. apasztotta. Az egyetemes egyház ingatlanaiból 6285 hold 1259 0 
cl (90:2910), az egyházközségekéből pedig 5103 hold 1085 [J öl 
(46-69/)), összesen 11.389 hold 744 [I öl (63-69/o) esett az agrár- 
reform áldozatául. A törvény különösen az iskolai alapitványokat s 
ezek között is elsősorban a Berde-alapitványt érte sulyosan, mely- 
nek rendeltetése az volt, hogy naponta 200 középiskolai tanuló 
. élelmezését biztositsa az u. n. Berde-cipóval. Ebből a közel 1400 
hold terjedelmű alapitvány-ingatlanból mindössze 2 hold belsősé- 
get hagytak meg. A többit teljes egészében kisajátították. Az agrár- 
. reform után megmaradt 6527 hold 131 [] öl ingatlanból 679 hold 
1548 [J öl az iskolafenntartó egyetemes egyházé, az egyházközsé- 
. geknek pedig 5847 hold 183 (J öl ingatlana maradt meg, bele- 
. értve a művelhető földeket, erdőket és egyéb művelési ágakat, ud- 
. vatt, kertet, szöllőt, cintermet, temetőt, terméketlen területet, nádast 
stb. Az agrártörvény szerint járó földilletményből mindössze 4 egy- 
. házközség részesült. Ezek együttesen 28 hold 600 [1 öl művelhető 
földet, 5 hold erdőt és 3 hold temetőterületet kaptak. — Külföldi 
látogatások száma 1919. és 1929. közötti időszakban meglehetős 
nagy. Az egyházat 15 látogató kereste fel s ez a szám körülbelül 
egyformán oszlik meg a hivatalos és a baráti magánlátogatások 
. között. A magyar unitárius egyház is több alkalommal képvisel- 
tette magát, az erdélyi magyar unitárizmussal kapcsolatban álló 
. konferenciákon és összejöveteleken. (A statisztikai adatokat az Erdélyi 
. magyar évk., szerk. dr. Sulyok és dr. Fritz foglalja magában).  F.)]. 


997 


———— Különfélék. 


4 

Carolina Resolutio. Március 21-én 200 éve mult, hogy 
III. Károly kiadta hirhedté vált egyházpolitikai szabályrendeletét, 
amely Carolina Resolutio néven ismeretes. Ebben a rendeletében 
a magyar protestánsok nyilvános vallásgyakorlatát, a fennálló tör- 
vények ellenére, korlátozta s csak az u. n. ártikuláris helyekre 
szorította. Megtiltotta a protestáns hitre való áttérést. Kötelezte a 
protestáns hiveket a katholikus ünnepek megtartására s a hivatal- 
nokokat a kath. módon való eskütételre. A rendelet célja az volt, 
hogy a protestánsokat megtörje. Azonbán éppen az ellenkező ered- 
ményt érte el. Összetartásra buzdította, erőik kifejtésére sarkalta 
és nagyszerű akcióképességet teremtett közöttük. Igy forditja az 
isteni gondviselés jóra azt, amit az emberi gyarlóság és elfogultság 
elront. Így lesz a szenvedés és megpróbáltatás a magasabb  len- 
dület rugója s a jobb és nemesebb életnek a kiindulása. 

Gordon Sándor, az angliai unitárizmus egyik vezetője, ki- 
váló" egyháztörténész, Manchesterben 1931 február 21-én meghalt. 
A kilencven esztendőt élt öreg tudós barátja volt az erdélyi uni- 
táriusoknak. Már mint lelkész érdeklődött sorsunk iránt s 1879-ben 
Dávid Ferenc halála háromszázados emlékére Székelykereszturon 
tartott: zsinati ünnepségeken részt vett, több egyházközséget meg- 
látogatott, lelkészeinket és népünket igyekezett megismerni és sze- 
retetébe fogadni. 1889—1911 között a manchesteri unitárius teoló- 
giai akadémia vezető tanára volt s ebben az időben fejtette ki 
legnagyobbarányú egyháztörténetírói munkásságát. Egyik legjobb 
ismerője a XVI. és XVII. század unitárius irodalmának s érdeklő- 
dését főként a két Socinus és Servét kötötte le, akikről kiváló 
monográfiái jelentek meg. Munkái közül felemlitjük a következő- 
ket: Heresy: Its Ancient Wrongs and Modern Rights in these 
Kingdoms, Freedom after Ejection; The Cheshire Classis ; . Milton 
on the Son of God and the Holy Spirit: Heads of English . Uni- 
tarian History; Adresses Biographical and Historical ; stb. Folyó- 
iratunknak is munkatársa volt és 1887 és 1893 között több igen 
érdekes levélben világitotta meg az angliai egyházi élet nevezete- 
sebb eseményeit. Az 1928-ban tartott püspökbeiktató egyházi fő- 
tanácsi gyülésünkre, agg kora miatt, nem jöhetett el, de egy meleg- 
hangú levélben, amelyik az Unitárius Közlöny-ben jelent meg, 
köszönte meg a meghivást s biztositott meg nem szünő rokon- 
szenvéről. Munkássága és érdemei fogják őrizni emlékezetét. 

Modern, idegen nyelvek a magyar középiskolákban. 
A magyar Országos Közoktatási Tanács a modern, idegen nyelvek 
középiskolai tanításának a reformálásával foglalkozva, az alábbi 
megállapításokat tette: Az angol, francia, német és olasz nyelvek 
közül az angol nyelv iránt nyilvánul a legnagyobb érdeklődés a 
diákok körében. Ezt tanulják a legkönnyebben és legsikeresebben. 
Különösen a protestáns intézetek választották kötelező nyelvként 
az angolt. Ezt az eredményt annak tulajdonítja a Tanács, hogy 
az angol nyelv grammatikája könnyű s hogy az ezt tanitó tanárok 
kitünően vannak képezve. Népszerűség tekintetében második helyen 
az olasz nyelv áll, aminek azt a magyarázatát adja a Tanács, hogy 
a latin nyelvtudás megkönnyiti az olasz nyelv tanulását s tanárai 
is jórészt a fiumei tanárok közül kerültek ki, akiknek nagy gya- 
korlatuk van e nyelvben. A franciát korábban is tanitották a reál- 
iskolákban, de újabban tért hódit a gimnáziumokban is. Azonban 
itt nagy nehézséget okoz az, hogy kevés a megfelelően képzett 
tanerő. A német aránylag a legnehezebb a diákság számára. A né- 
met kiejtés nehéz az alföldi magyarnak. Emellett grammatikája 


. komplikált. De hiba az is, hogy e nyelv tanitása túlságosan iro- 


dalmi és tudományos, ami fárasztó az ifjuságra. Azért azt javasolja, 
hogy a Lessing- és Herder-féle nehéz olvasmányok helyett inkább 
a Gerhardt Hauptmann, Richard Dehmel, Reiner Maria Bilke írá- 
sait olvassák. 


Az U.I. T. pályázatai. Az Unitárius Irodalmi Társaságnak 
a megelőző számunkban közölt pályázatára, különösen János Zsig- 
mond élet- és jellemrajzának a megirására, ismételten felhívjuk 
olvasóink szives figyelmét. : 


A pápa és a rádió. XI. Pius pápa, aki annyi tanujelét adta 
annak, hogy a modern kor tudományos és technikai fejlettsége 
iránt megértő rokonszenvvel viseltetik, február 12-én, megkoroná- 
zásának kilencedik évfordulóján, a rádió útján latin nyelven 12 
percig tartó szózatot intézett a világhoz. Szózatában először a pa- 
pokhoz és szerzetesekhez beszélt, akiket hivatásuk teljesítésére 
buzdított. Üdvözletét küldötte a világiaknak "és azoknak, akik a 
katholikus egyház kebelén kivül élnek. Szólott a kormányzókhoz 
és az alattvalókhoz, a szegényekhez és a gazdagokhoz, a mun- 
kásokhoz és a munkaadókhoz. Az egész történelmi jelentőségű 
beszédet a béke és szeretet szelleme hatotta át. 

Bolsevizmus és kereszténység. Seraphim, Szovjetorosz- 
országból kiüldözött görög keleti püspök, Budapesten a Társadalmi 
Egyesületek Szövetségében nagy érdeklődéssel kisért előadást tar- 
tott a bolsevizmus és a kereszténység viszonyáról, melyben többek 
között ezeket mondotta : 

, Bolsevizmus és kereszténység sohasem köthetnek kompro- 
misszumot. A forradalom kezdettől fogva, mint ateista akció lépett 
sorompóba. Megnyerték maguknak a kifogásolható embereket az 
egyházak körében, hogy ezek útján keltsenek visszavonást és 
erősítsék az egyházellenes propagandát. Az egyházra "olyan adókat 
róttak ki, amelyek alatt össze kellett roppannia. S rövidesen meg- 
kezdődtek a templomrablások, a komédiás farsangi felvonulások, 
amelyekkel nevetségessé akarták tenni a papságot. 

1929-ben kezdődött a kiméletlen egyházirtás. Lehetetlenné 
tették azt, hogy az egyházhatóságok papjaikkal és ezek hiveikkel 
érintkezhessenek. A bibliát és a vallásos iratokat összegyüjtik és 
nyers papirrá dolgozzák fel ujból. Tizennégyezer templomot zárt 
be eddig a szovjet s a még meglevő templomokba sem mernek 
bemenni a hivők, nehogy a , veszedelmes" ájtatoskodók listájára 
kerüljenek. A papi rendet kiméletlenül üldözik. Jelenleg 197 püs- 
pök ül börtönben s a vértanuk száma felbecsülhetetlen. A szovjet- 
orosz veszedelem valamennyi keresztény ország életét fenyegeti s 
az orosz egyházak szenvedése Európa keresztény közvéleménye felé . 
kiált. Bizom abban — mondta Seraphim püspök —, hogy az 
orosz nép fel fog ébredni és mi csak együttérzést, morális össz- 
hangot, erkölcsi szolidaritást és közös imádságot kérünk Európa 
kereszténységétől. 

. A kommunizmus — fejezte be előadását az archimandrita — 
semmiesetre sem eredményezett az emberiség számára maradandó 
értékeket, ellenben megsemmisitette az ember személyi szabadságát 
és demoralizálta a néptömegeket. Ezidő szerint semmi remény sincs 
arra, hogy a bolsevista rendszer keretében bizonyos egészségesebb 
evolució menjen végbe és így az emberiség közös érdeke, hogy 


et dő 


mielőbb megteremtse az antibolsevista, vallásos és ideális alapon 
álló, egységes, nacionalista frontot az orosz vörös uralom ellen- 


súlyozására, helyesebben : végleges letörésére." 
Indiai vallások Amerikában. Eddig annyira uralkodott a 


kereszténység a nyugat (Európa és Amerikák) fölött, hogy újabban 


meglepetéssel szemléljük, hogy a keleti vallások, különösen a 

. hinduké, kezd tért. hóditni nyugaton. Most jelent meg Wendell 
. Tamás könyve: ,A hinduizmus meghódítja Amerikát." Ebben rá- 

mutat, mily nagy munkásságot fejtenek ki a hindu társulatok. 

1894-ben a Vallások Világparlamentjében, Chicagoban, megjelent 
volt és felolvasást tartott Yivekamanda Swami, aki Ramakvishna, 
. hindu szent tanitványa volt. A parlament után Amerikában ma- 
. radt és kezdette tanitni a  Vedanta-filozófiát s megalakította a 
. Vedanta Társulatot. A tiszta hinduizmust tanitotta. Ma is csak 
. mintegy kétszáz követője van. Egy másik, a Jogada Társulat 1920- 
. ban alakult. Alapitotta Jogananda Swami, aki szintén egyik vallás- 
. kongresszusra ment át. Ő már alkalmazkodott az amerikai ízléshez 
és felfogáshoz. Használta a keresztény bibliát, hirdetéseket bocsá- 
tott ki. Az önmegtagadást és az önmegvalósulást tanitja. Gondja 
. van az anyagiakra is, hirdeti az általános boldogulást. Ma már 

huszonötezer követőt számlál. Ezenkivül a theozófusok, a Christian 

Science s hasonlók is terjesztik a keleti filozófiát nyugaton. 


A szenvedők vigasztalása. Egy fiatal német protestáns lel- 
kész, aki feleségét korán elveszitette, a szenvedőket vigasztaló 
hivatalt állitott fel. Ahol valamely sorscsapás vagy szerencsétlenség 
történik, ott azonnal megjelenik, hogy a könnyeket letörölje. Nem- 
csak élőszóval, hanem vigasztaló füzetekkel is igyekszik hitet ön- 
teni a kétségbeesett lelkekbe. Fáradságáért még köszönetet sem 
fogad el. 


Harc a ponyvairodalom ellen. A magyar Közművelődési 
Tanács ankétot rendezett, hogy miképpen lehetne a ponyvairodalom 
ellen a leghatásosabban védekezni? Az ankéton az a vélemény 
alakult ki, hogy a ponyvát leghatásosabban erős konkurrenciával 
lehetne csak kiirtani. Ebből a célból tanulságos, erkölcsnemesitő 
vagy bármilyen hasznos célzatú, de izgalmas és érdekfeszitően 
megirt művek sorozatát kellene olcsó áron a piacra zuditani. Cél- 
szerű volna hires utazók kalandjait megirni, mulatságosan érdek- 
feszitő történeteket adni a cserkész életről. Jó szolgálatot tenne a 
fantázia izgatására a technika legújabb vivmányainak, főként jövő 
lehetőségeinek regényes leirása. Szóval a ponyvát a maga külső- 
ségeivel, de nemes belső eszközökkel lehetne lehengerelni. 


A biblia elterjedése. A biblia ma 639 nyelvre van lefor- 
ditva s egyike a világ legkeresettebb könyveinek. A mult év folya- 
mán 48 millió bibliát adtak el, 8 millióval többet, mint 1929-ben. 

töltés ők B 


Gyászhirek. Dr. Nagy Zoltán március hó 5-én hosszas 
szenvedés után, 64 éves korában, Kolozsvárt meghalt. Nagy Lajos. 
kedves emlékű tanárunknak volt a fia, akitől köztiszteletben álló. 


nevet és szép vagyont örökölt. Mint ügyvéd, általánosan ismert tagja 


volt Kolozsvár társadalmának. Az utóbbi időben megbillent gazda- 


sági egyensúlya. Előbb repatriált Magyarországra, azután anyagilag ! 
teljesen leromolva, visszajött Erdélybe, ahol élete végén valósággal . 


barátai nemeslelkűségéből élt. A halál megváltotta szenvedéseitől. " 
Nyugalma legyen csendes. — Sándor Gergelyné szül." Sándor 


Eszter, életének 75-ik, házasságának 54-ik évében, hosszas szenve- ; 


dés után, március 6-án Oklándon elhunyt. Egy nemes lélek, egy 
övéiért élő édesanya távozott el vele e földről, aki életében csak 


szeretni és megbocsátani tudott. Hét élő gyermeke mellett férje : . 


Sándor Gergely ny. lelkész és az unokák serege áldja emlékét. — 


4 b 


Özv.. szentábrahámi Lőrinczy Dezsőné szül. Kendeffy Anna, polg... 


isk. tanár neje, március 19-én Magyarzsomboron, 68 éves korában, 
csendesen elhunyt. Egy melegkedélyű nő, egy gyöngéden szerető 


édesanya követte 12 évi özvegység után férjét a halhatatlanság . 
hazájába. Porait hálás gyermekei Kolozsvárra szállittatták, ahol. 
férje mellé helyezték örök nyugalomra. Lörinczy Géza tanár GY 


Lőrinczy Zoltán egyházi számvevő édesanyjukat gyászolják az el- 
hunytban. Emléke áldott, nyugalma csendes legyen! — Sfreet I. 
Kristóf. A magyar unitáriusoknak ez a melegszivű barátja, aki 
Egyházi Főtanácsunknak is tiszteletbeli tagja volt, február 14-én 


Lee ák. ask Ek] 


Londonban váratlanul elhunyt. Egyike volt az angol unitáriusok 


legmunkásabb és legtekintélyesebb lelkészeinek, aki 41 évet töltött 


tényleges szolgálatban. Amikor, 1920-ban, nyugalomba vonult, a 
scheffieldi tekintélyes gyülekezet, amelynek utoljára papja volt, tisz- 
teletbeli lelkipásztorrá választotta. Azonban nyugalomba vonulása 
után is állandóan apostolkodott. Különösen sokat fáradott a két 
angol. unitárius szervezetnek: a Britt és Külföldi Unitárius Társu- 


latnak és a Nemzeti Konferenciának az egyesitésén. Mindkét egye- 


sületben elnöki tisztet is viselt. Fáradságát siker koronázta, mert 
a két egyesület General Assembly néven csakugyan egyesült. Szé- 


leskörű irodalmi munkásságot fejtett ki, ameiyről részletesebben 
fogunk beszámolni, j 

